
SULEM KE NAELAFA LENTEKA 


Koe gazaxo ke fent 


Koe lentef nael, Arktika welfa tir datafa opranafa 
bira lokon besana gan opruk ; ewala tigid, dum sibi- 
rafa tursia isu kanadafa is Nunaata tisa tela logijafa 
ewala ke tamava. Arktika wale lentefa pakava ke 
Europa is Asia is Amerika tigir ; bat tadavaf seg va 
arktikafu naelafu ivamu koanamar ise va naelafa 
lenteka anamezar. 


Icle tandeon, awaltara dun dur. Fentugalaf miel tir 
abrotcipaf, afiz trelapaf : voluca remi idulugal. Koe 
dye nael, to ant tanoy mielcek az tanoy afizcek 
tandeon tid, ise tevaksaton jijad ! 


Fentafa wegona. Sulemeem ke bata golapa va 
nustaf lidawickaf gropeem goliker, i va gropeem ada- 
laf gu omafa yanka ( tulon kce Verxoyansk koe ronefa 
Sibira, yanka vas -68° zo koverteyer ) is muvarekama. 
Toloya patectoyinda vadjed. Taneafa tir vaf tapanaf 
mit nume tankomapafa, Toleafa tir loon gedrafa kiren 
sid tir kev rontion muta is dem ruxeem. Voxen larde 
sidom remi tanda dun gutapawer ( tapsid ), pune aal 
koe anton zeitafo xo atrid. Koe datafa taiga aala dem 
pailtapale, aal ontinon somevonewed, isen ontine ke 
telyon ke ruga loon lenteon tir vas anton 30 ik 40 cm-. 
Pinaf ruxeem ton lotaneakaf tazuk ( berdava is abic 
tij) koe loplabafa gola anton atrir. 


Jonksevafa werda. Fentugalon, werd is luc leve 
nolda ke kretsiskafa is letafa ruga lajublid. Voxen bak 
liaf arktikaf idulugal ( toloy ik baroy aksat ) moion 
levgon, ant welmafa bada ke sid gritaped. Abicedje 
ruxa vonewed ise imwed : va ksevafa edaveracka 
tcoket edje kadulafa ok raltadukafa dekumpa is 
suzitca is batakaf vibong rumbed. Enga ke aejada va 
kerafa kretsa zovdad isen lesokoraf onduk ke zelimo 
vas kiltatum vektad. Voxen ruxinda lajuzaleyesa gu 
lugavaf gropeem ke naelafa lenteka vugote tid. 
Batdume ruxeem tir copaf moe Devon ewala 
( Kanada ], anton mon 100 imwaruxinda krulded, 
solve mon 4200 koe Franca tid ! 


Loote lamasik. Opranafa welfa tir tel lovolluvedaf 
patectoy ke naelafa lenteka. Kore tir ind ke batakaf 
rupol is megol is spedol is kabay voxis dat niskiskaf 
sulem isu tavomo tadleso va spolk. Neken meki zveri 
banlize elupkon blir isen mek ensidayaf moukol zo 
kakever. Ruga idulugalon kapbureon tir blisu viaku. 
Kore moukol abicote tid voxen lanyona katca dum 
tovukol tid dem jontik olkik. Zveri ropatani vas yona 
celema cugote tid lamasi ise abdi fentugal maltalad 
aze va solumapa vas jontikviele yone decitoye metre 
kal luvedafa coyunta remtalad. 


KOE GAZAXO KE FENT 


Ant abica katca dum gijafa razama is bugimoda is 
lanyona libakolinda lizukon lajoremblid. Darpeon 
geon, katcota laumar : bar-sanoya katca moe geefa 
ewala ke Novaya Zemlya ( valente Rossia ) az tev-san- 
baroya koe aalafa ruga ke tadava. Taiga aala vas 
lokulaf sulemeem luxeon ruldar kiren lidawicka tir 
leon plabafa : frofanafa gu moukol ( sebadadunolam 
is vimkol is konaka vesnolinda ) is jontik atelatorik 
( braniol is bruntol is djenol is idatcol ) is werdtorik 
(bedakol is wocol is cpogol ). 


Idulon koe nolda. Sulem ke naelafa lenteka 
katcalon tid kalvekaf gu anameda lize blid. Nustuca ke 
fentugal vebar da deblitafa katca gu fent va int 
konakkane gonendad. Batdume koe taiga aala, 
lambey is nitca va fentugalaf miel arte erilt suxayan 
koe nolda bravon ice suka is tap tiskid. Tire valeve 
nolda vafa vas 10 cm-, yanka tir vas 5 ik 20° loeke dam 
tela diveon. Konaka ciestinda milinde askid, voxis 
lanyona proklaminda inton kosuxedayasa ko nolda liz 
tod goa arti sanoy ok tol-sanoy verast griawid ! 


Gevasa betawera. Koe naelafa lenteka, kseva dun 
betawed, dum jijacek ke afiz. Muvugalon, sulem va 
likera va fentugal egadad ; im ke moukol ok bruxeem 
ke zveri tuabrotcawer is tuekamawer. Naelaf bresitol 
is braniol is libakol is bedakol ba taneafa tapara 
vanpid ton aftapaf im. Volson idulugalon, inafa 
beretrafa ok flemafa jadifa uka gu tela ke sinafo 
irubaxo loon zo dojer. 


Lyumara ta bli. Voldum rotisa folira, abic moukol 
koe naelafa lenteka fentugalud. Vaxe vesnol ke taiga 
aala, ant arktikaf werpol ( Spermophilus ) blis koe 
Kanada gitwerier, dum bilotol ke meftava. Arak ke 
moukoleem 

tuke vaf myot is sumafa bada va fent divvawar oke 
blison valeve nolda milinde tovukol sokaskir. 


Nekev plabapaf gropeem nope noaf is duref fent, 
sulem is ruxa ke naelafa lenteka lajuremblid ise 
tandeon nazbalked. Sinafe tame vas opranafo letaxo 
ok felkus blatak vektar. Voxen kota katca al anamraver 
kane va rodadin robeem gomalsaver kore rob enwe 
abicote tid. 


SULEM KE NAELAFA LENTEKA 


Batakaf rupol 


En gulik. « Jiomaik ke Arktika » ( Ursus maritimus ) 
sotir gijarotipaf nume va kretsakiraf spedol ( Pusa 
hispida ) tildes ok gaeleksas tic lavek rovangir. 
Dendason va eroyafa iniara kev oria, va kosik balier 
aze mo opra vere ticapter, kore aldo tir vas 80 
decitgrame ok loon isen abrotce vas mon 1.50 
metre ! Batakaf rupol va logijafa wivga dere 
grudilfur : i va lukastkiraf spedol ( Erignathus bar- 
batus ) dis va aldo vas 200 ik 400 kg- is abrotce vas 
2.50 ik 3 m-. Voxen kotviele katecta sokir, pune in 
vanpir awalkodatorik. Nekev granafa brucka, tir 
tuzapaf ise onseteson va kona wivga senyesa moe 
opra, va beta dampa grupimpavantar ise meka- 
tcalanon abdulanir aze welvepeson vaon iper. Va 
kon spedol ileon tigis arte 2 ik 3 km- moe opra 
grutcaluter. 


Batakaf rupol tir keldupus is trabiangaf koe fentu- 
nafa lava lidam moe opruk. Idulugalon viele opruk 
arbewer, pune va siday artpujer lize va koteca voja 
gimalestur, voxis jontik sebadadunol is birafi zveri. 
Kle dere tir ruxafamaf ! Va bat gijapaf govitol remi 
tanda vegungon ice kanadafa tursia oku siberiafa 
oku nunaatafa rokakevet. Ko siday vugviele ilon 
abdulanir, voxen arte 110 km- mal bira koe Alaska is 
arte 320 km- koe Sibira ixam zo trasiyir, numen 
batcoba va inafa acagisuca art solumapa wazder. 


Va fentugal koe idul. Gubeon, batakaf rupol va 
elupkafa luva me dadir, vaxe rupolya sosuxasa va 
brava koe noldazuvda tori fentugal. Bata luva moe 
ezasa opra vols krimta ok kona ewala sometigir. Wori 
abica radeaca tid. Koe Nunaata, tire 70 ik 80 95 ke 
rupoleem volkare ikra ok klaa fentugalon gelbed 
kotviele mutapa dur. Voxisen rupolya ware jotarsafa 
Eu nazbalkera ( trabe tisa leon balemdafa ) tid 
keldusa dum sulemye. Ikralukruca ke rupolye koe 
Nunaata ba anyustda sokir. Koe Novaya Zemlya 
lente Rossia, walikrara wali bareaksat is anyuste- 
aksat dilized. 


Abrotce : 2.00 ik 2.50 m (is ault vas 20 cm- ). 
Aldo : 400 ik 1000 kg-. 
Blirugal : 33 tanda koe gralomexo, 


BATAKAF RUPOL 


Bat baroy rupol tid vas mon milaf lum. Neke to gadikya is toloy ocam tid. Ban va ina fu 
bulud kire tid klaaf vas tanda is acku. Voldum rupolye givunkese koe ruga, yasa poke 
krimta sye zavzagid ise va bira me ilanid. 


Kotca ke abdueinia gitir lumafe vas tevoye ik peroye decemeametre ( kene Ivoda ) ise 
sotir ana. Batakaf tupol va trelapaf oblakeem sodir ` batcoba ape tir zalera ou fent 
kiren crasura va idul batinde zo kastad. Rijust vas balem-san-toloya talga ruldar. 


Betakaf rupol sotir donaf pujesik, welmon ok midon. Kalieon gu 30 ik 35 decitmetre 
bertveon grupabdupujer. Kale 100 km- mal lopokefo oprukxo ban zo dizveyer nume 
wetce biraf sulem zo rotorigir. Moe xetzf sid kalieon qu 4 decitmetre / bart- va int 
lizwer ise dace gu cugon 15 km- / bart: viele tcepar. 


Fentugalafa luva ke tupolya tir vizuefa is abrotcafa ves mon 1.80 metre is ontinafa vas 
mon tanoye metre ise remo plor akintakoraf vas 2.00 ik 2.50 metre cu divexo levooler, i 
remo plor aretiayan gan sulemya. Ina sizi santaneaksat va int kobuder aze kali tena ke 
balemeaksat di zavzaoir, Tanoy ok toloy ac wali taneaksat is balemeaksat ci koblid. 


SULEM KE NAELAFA LENTEKA 


Noldaf goyol 


Goyol ( Anser caerulescens ), faltaf goyol isu 
batakaf. Va faltaf goyol valente Kanada is koe Alaska 
mali konaka sanda loloon trasit ; batakaf goyol 
luxeon illaumad : tulon moe Baffin ewala, faltaf 
goyol va 80 % ke sanelia lizukon kaatoed ! Bat goyol 
dis va lukoptlerkaf bruxeem ukakiraf gu falte va 
tigixo ronon dun wad ; ede wan abdufid, pune va 
batakaf goyol koe jontika gola ke naelafa lenteka co 
ikarundatad. Wori toloya apta va sint grupaotced, 
voxen ota dem aotcafa tolonga tir axafa kiren kon 
goyol va milksevaf dositik sokabdualbar. Lazava ke 
titaytcura ke batakaf goyol zo grupensed ise rotid ke 
sinaf nazbalkesis zoneem. 


Abrotce : 63 ik 76 aw. 
Aldo : 2.3 ik 6 kg-. 
Wiltade : 1.50 m-. 


Noldaf goyol va toloya apta sodir : batakafi zveri 
dem ebeltafa wiltotsa; solve faltaf goyol tid dem 
antafa batakafa taka. Ison, konaka amidacapa tid : 
logijaf goyol moe ewaleem ke arktikafa Kanada is 
Nunaata begamud lize kotak tir vas mon toloy 
vuntoy goyol ; lepinaf goyol luxeon tid lok vas toloy 
ik baroy celemoy olkik. Kot goyol sotir lamas ise va 
ruga radimi almotcera wali pereaksat is anyuste- 
aksat jovler. 


Tanara va po askir. Kotviele goyol ton boniaxopo 
begamur, pune va volnik me craker. Moe Wrangel 
ewala lentrone Sibira, 400000 bati zeri tandeon 
nazbalked isen va 100 begama fuxe tanoy decemiray 
patat ! Wivgasik ( naelaf bresitol is gijafa razama is 
lakroda ) lente otapa dimelanid ise va cwasa 
goyolya is sinaf atoeem voldjuvangid. Voxen bumafa 
tolonga ok tumam keskoton meromalplatis va 
ruzadera co xaked. Wori begamuson drume noldafa 
bugimoda tisa gijarotifi fliwafi zveri, lan goyol va 
keskotafa nendara trasid. 


NOLDAF GOYOL 


Talteon nolcaf goyol ton batakafa nesida bak intefa lemara. Roneon goyol va ruga  teveaksat (d olegayad. Bak bat cadim, va reca is taya ginobad lize va zaipolk jovleyen 
vamootelad abdida va int fu aykad. Dimtalason kal fentugaluxo tiaiso varone Tanara- — — bakmuwugalmalestud. 
sokeem kale lentefa krimta ke Mexika bira, va mon baroy aksct ( bareeksat ik toza ke 


Bat jotaf coyoloc dositan gan gadikeem ba Maa vas mon 50 vid oxam crutiutaletad  Ticeon batakafa nesida ; titecn faltafa nesida, Domeem ke oral ( tateon ) sotir dem 
viele intafa saya gu bruxeem al zo ikaplekutur, i gu batakafa is lukoptalerkafa bruxa. algaf nolaf toaz. Sin va mulera va werd is toa is anga is berdava is tij zanudad, iva tor 
Trakut da yasa kali dimtalara ko ruga va int wan taner, dielanon, trabe arti 10 aksat. gestus va goyol bak idulugal. Baroy abduegelt ( roneon ) tid tanana cu vef piv. 


Noldaf goyol bumon ok dene boniaxopo va begama askir. Begama tigisa moe juro tir 
suxoma udayana gu werd is tij is bruxa is lukoptafe saya. Tit pereaksat, kadimi 
atttalara va nazbalkexo, goyolya va 4 ok 5 ato atoar aze remi 23 vie di war. 

SULEM KE NAELAFA LENTEKA 


Lempol 


Meftava dem cot. Lempolye ( Odobenus rosmarus ) 
va gamiafo nek tuzafo alto dir isen aldo fereon tir vas 
loon tanoy ik dace toloy decitor. To logranaf moukol 
ke arktikaf bireem vaxe megol tir ! Bata meftava dem 
cot va sinka vas 45 kg- ( nelkon tulwadunol is lona- 
dunol ) vieleon gikoartokar. Sumafa bada vas icle 7.5 
cm- va alto gu fentunafa lava sonendar. 


Kare xo, lempol tis yastaf govitol valente Pacifika 
welfa isu Atlantika rotir deblitus ok lamas. Mon 
kunoye lempolye moe lenteamerikafa krimta tandon 
zavzagid voxen tol-kunoye are gee Bering vedil 
milinde askid. Kore bat pwertaf moukol valevo opruk 
grupujer, pune va oprukxo bak muvugal ko geon 
Bering bira wale Sibira is Alaska sye ilpujer. 


Abrotce : 4.5 m- ( cugon icde lempol ke Pacifika welfa ) 
Aldo : 1200 kg-. 
Blirugal : cugon 43 tanda ( lempolye ) 


Eyaf sulem. Lempol koe lavok djukablir. Tildeteson 
mo ezasi opraki anton divpujer ; wori idulugalon, remi 
tanoy aksat is acku moe kona piluda ke Atlantika welfa 
diliodon gijonvieler. Tis eyaf sulem, va siudapa dem 
dat tum tadler, i dem tum ruldas vas konak sanoy iku 
dace decemoy olkik. Lanu viaku dace rotid vas yona 
decita. Lempolya dositana gan oceem poke lavok va 
sint katanad, solve lempolye va xopo sume bira 
kereled. Seotatason va lokiewafa runda, sulemye 
fereon mijed nume bal koboda va abrotcaf talgaveem 
meklabuson faved. Yorda ke ticef myasteem ware zo 
grupenser. Kas lempol, fasiason va biraludev milinde 
batcoba mali toloya decemda is acku dun zo kalir, 
trasitison va sinka vaon zanudar ? Neken talgaveem 
arse tir darsackafa pilkomodasa sugda tove rumeik ke 
varafa tamava ! 


LEMPOL 


Lempol estobar enide va sinka mal biraludev di divokser. Kas va kuld kan talgaveem Lan eptadk dace trakud da in va malgestura co somezanudar. Kottode mil govitol 
maltiolter inde batlize wit ? Batinde batvieli trakuckut voxen batcoba me al zo wazder. faver enide mo opraki ticapter ( taiteon ) oke ve kon milkatcik nwamar. 


Otsa ke pezay tir udanafa gu abrotcaf tritapaf imok vas 10 ik 12 cm-. Mon 300 ik 350 Bak alubeaksat, lempolya va tanoy oc ginazbar, i va oc abrotcaf vas 1.30 m- doon 
imolk bene kot kril ke gariza tid. Kota talgava erwe tir ticef myast. Tir abrotcafa vas 80 zavzagitis remi mon barda, Radimion, gin walikratar. Kona sulemya arti mana barda 
cm-. Talteon : otsa ke radimelnia ; roneon : abdueinia loviele nazbalker voxe clle me ` koe Sibira, mon ok ke lempolysem va oc oxam 


balemdeon inc nazber. 


Binjal koe bira is batakaf rupol moe opra va elupkafa dratcera va lempol tacled. Binjol 
( valeveon ) va lempaloc dalon gidilfur voxe va miloik dere wupesir. Batakaf rupol va 
lempoloc dere konaririsen ant milik surteson rodefecanir 


FT te Ek DAN 

SULEM KE NAELAFA LENTEKA 


Dadjuga dem vwepaf oral 


Tutrovgara va yordeem. Dadjuga dem vwepaf oral 
( Phalaropus lobatus ) tir loftadunolam blis aname 
lentef nael, koe ruga ke Europa is Asia is Amerika. Bat 
sulem va katcalafa kira atoer : dene jontika zverifa 
katca, zveriye va loksevakiraf bruxeem sodir ise 
stokeson va ingaxa fuglar ; zveriya luxeon zavzar 
levgasa ise va spupiaf bruxeem sodir ise va lok ke 
cwara ravaldar. Voxen dene dadjuga dem vwepaf oral, 
to zveriya sotir gijafa loon dam zveriye ise va loon 
jebesa kseva kabdunedir ise gifuglar ; ison mali 
atoara, va koncoba mea viunsur ise isker da dadju- 
gaye va atoeem di cwar aze va oceem nyapeter | 


Abrotce : 19 om. 
Aldo : 35 ç-. 

Wiltade : 35 cm-. 

Blirugal : ide 5 tanda koe tuwava. 


Dadjugeem va fentugal grocelon ice taltefa krimta 
ke Geefa Amerika ok vagerone India welfa male Aden 
pargalu is krimta ke Barata kale tela ke ronefa Afrika 
tiskir. Siuda ( cugon vuntoyi zveri ) koe toleafo bato 
fentugaluxo zo dizveyed. 


Tan « zolonik » ke lamara. Dadjugaya tici teveaksat 
ik titi pereaksat taneon maltalad. Dadjugaye kadi- 
mion silukon askid, jovleson va oceem men grutalas. 
Dimtalara bak bareaksat kali alubeaksat dilizer. 
Dadjuga dem vwepaf oral kle tir ke loma dem zolonafi 
lamasi zveri, mielon rodefexules va yone decitoye 
decitmetre vamoo bira is tadava ; vas 350 decitmetre 
bad 24 bartiv ! Dadjugoc kal intafo koblixo luxeon 
grudimtalar. 


Idulugalon, dadjuga dem vwepaf oral va toka is 
bezuk ke valpok ok ara sidayafa ok lavedafa beza 
voxis lonadunolam malestur. Fentugalon, levaykat da 
ina va spolkaf sulemam ezas moe lavek ape raweyar. 


DADJUGA DEM VWEPAF ORAL 


Bata dadjuca gan befotlafa flaweza su zo difur. Taneon al lesugotcer voxe me 
tcedeyer. Flaweza va int su aykar aze a ina kalion fu basbruxar abdida di estur. Voxe 
dum ailton, va wilteem bene penigot (tana niska koe ast ) fu isker. 


Pivot tanas va gelteem va pujera tufakad. Vamouon, oral tir tigapaf kapbure tel ke 
aryana katca ke dadjugeem. Inafa otsa tir titon livamafa. Wit tir abrotcaf is uulaf dum 
tel ke Jontk pomdunolam ke domega oku loftadunolam, 


Moe lava, dadjuga cum miluntuk ezar ! Kiren bruxeem ke jivot tir vapaf nume va 
tokodapa ke gael kagir. Zveri va ugalap moe bira ik uzda tiskir. Volpeteson va tor, dum 
onda | sotre 40 ik 45 bangera fuxe verast ) banger 


Dadjuga dem vwepaf oral gan naelaf bresital guines va intyono ato dere zo dratcer, is 
gan lakroda is yona lakrafa katcapa vangisa va zverioc men rodetalas. 


Koe bata begama, atoara wan dilizer. Gubeon tir dem balemoyo ato daykayana bak 
teveaksat, Begama tir suxomama stomayena qu abic werd oku berdava ; xakola tir vas 7 
Ik 10 an, Dadjugaya Is dadjugaye va konaka begama tugadiad azen bantol va begama 
ke atoara tenuker. 

SULEM KE NAELAFA LENTEKA 


Brünnich tcubay 


Kaiksanelia. Moe Novaya Zemlya ewalatum 
kimon ice Sibira, tela toloya logijafa siuda dem 
Brünnich tcubay ( Uria lomvia ) va mon balem- 
vuntoyi zveri tanton katanad ! Bati zveri moe yona 
nilafa raporafa gravida va sint flavad, i moe gravida 
rion zidafa is dile mantafa vas anton san-toloye 
decemeametre, ise va beta tambama ke krimtafa 
kiria ontinafa vas decemoye metre kereled. 
Tandeon, bak baleme-aksat ok alubeaksat, lorasu 
viaku dem tcubay millize begamur ; voxen xoeem 
arti balemoy aksat belon di zo jovler, kiren zverieem 
grocelon ice krimta gifentugalur. Brünnich tcubay 
koe Europa is Asia is Lentafa Amerika sye nazbalker. 
Va tanoyo ato sokatoar aze mo pist rontion aykar 
larde va atoxo somevegedur. 


Arpumapa. Bato ato diso va mialukafo aldo vas 
105 grame, tir vas mon 10 % ke aldocko ke atoayasi 
zveri. Voldum jontika ruyera, inaf tazuk me tatcer 
da ino rovodakeoyer. Volson akeoyera titi cwara tid 
jontika. Voxen darpe abdufira is atrira ke futik, 
empasa arpuma illaumad kiren mosxo ke ato 
arplekuwer. Cwatason, tcubay va ato mo pivoteem 
rundar. Zveriya is zveriye remi cwurugal vas bar- 
sanoy viel va sint dun ledunged. Remi baroya afta 
ke tira, tcubayoc gan tan milgik dun zo tuidular. 
Edeme nekev saya nope fent co awalker kiren inafa 
koefa yanka men tir belafa. Bak bata rekola, zverioc 
va aldo jontolar numen aldocko va 140 ik 150 
grame artfir. Tcubayoc vas lokap va koblixo moe 
kiria me di bulud kire abdion al xonuked, tison kosaf 
Eu fent ok lubera ok gralomeso lakropo. Naelaf 
bresitol sotis ar guinesik va zverifa sanelia, va 
rotartlanino ato estur. Brünnich tcubay kalion 
grutalar voxe golde trelapaf ault, drikon vere 
someroniarur. 


Abrotce : 43 cm-. 

Aldo : 1.2 kg- 

Wiltade : 70 arr. 

Blirugal : icle 10 tanda koe tuwava. 


BRÜNNICH TCUBAY 15 


Ba baroya safta, teubayoc va kiria bulur aze va tan gadik kes moe lavek is rozas 
lakevtalar. Men grutalackar neke ko vlarde ongir, dile ticu ontine vas konake sanoye 
metre, mo titefa kadoma ik ko bira luber, Sotceson is teguleson va wiltameem, va lubera 
tuviar, Rion zo bakar oke zo aytar kire tir bagaf ise va vafa sayafa bada sodir. 


Brünnich tcubay va kabay dalon malestur : 1 va bakimi is bakido is aaltuk is bixedo. 
Grupujenyer be va 40 ik 50 verast leve lavek rodetiskir ise kal titsuye vas 18 m- 
rotestobar. Pujeteson, va wilteem dekson zanudar milinde koe rid co talar. 


Va aftafa conya rune oral katcalat, | va conya mekruldesa dene yavaf tcubay tis kosayafa 
katca. Brünnich tcubay va baroy gelt ( abduef ge ) dem walef pivot anton dir. Toloy wit 
tid abrotcackaf is uulaf neken sinaf welmot tir axaf kapbure lum ke zveri. 


Trasira va toloyo ato dye milafo ke tcubay tir merotisaca, kore va konako decemoyo co 
rindet. Bata gedruca ta tcalutera va ato gan tcubay dimtalasi kal zverko meinde 
nuyordar. Bata ra gan lanyona bagalara zo razdackayar. 

SULEM KE NAELAFA LENTEKA 


Lakroda dem aultap 


Tcordik ke bira. Lakroda dem aultap ( Stercorarius 
longicaudus | va man ikayolt riwecker kiren maninde 
fentugalon va pakap ke sinka levseotar : dure 
onseson va aryoni zveri ( lakro is lofta is krepay ) vieli 
sini va warzeks ke intafa onara tuleganon tere jovled. 
Tison tuzafa is kaliafa loon dam kosik, lakroda va 
vangira cugviele tceder. Batinde gilaskir nume en tir 
com kire me rodefonar. Bak rotaf cadim, bagon 
iltalason lamar : vamoe Guinea pargalu ( bwafa 
Afrika ) is dace loon geeon zo dizveyer. Lakroda bak 
alubeaksat ko arktikafa ruga dimtalar. Jontikviele 
millize dam daretandon di begamur. Batvieli inafa 
sinkarinda en koton zo betar : va sebadadunolam 
riwe tanon malestur, i va satcon tovukol bam rotadles 
va 80 % ke intaf wivgeem. Va vimkol is zverioc ( oc ke 
yona dadjuginda iku kipsayinda iku proklaci ) is beza 
is dace yona voja ke indiva ik aejada loplekur. 


Toloyo ato, dye. Nazbalkera ke lakroda, dum tela 
ke bugimoda is barenda, va aultoves sebadadunol 
ruptecker. Kotviele man sulem tid abic, pune apu ke 
tolongeem me di atoar ! Voxen kotviele lakroda 
askickir, pune va toloyo ato dye di atoar. Neki ke bat 
askiks co tir nope inafa cwarinda : cwara aykason va 
ato moe pivot, va toloya runda anton jupar ! Ison, 
lakro va toloya cwasa pozla anton dir, i va jivotki lizu 
bruxa moi divatoara griiksantuwed numaze va idul- 
deara tufakad. 


Lakroda dem aultap koe anamenaelxo gibegamur : 
Skanda is Sibira is Lentefa Amerika voxis Svalbard is 
Nunaata. 


Abrotce : 37 cm- (is 17 ik 25 cm- ke aultbruxapa ) 
Aldo : 230 - 350 g-. 
Wiltade : 90 - 94 am-, 


LAKRODA DEM AULTAP 17 


Be BO Me pt 


Wira va koni birafi zveri gralomesi va moukolam tir destara ! Neken lakroda dem Voxen tan bat moukolam tir kaliansaf numen lakroda va tanoy artcek ke in askrr. Arti 
autap va tovukol malestur. Batlze mil zveri va baroy bat sebadadunol layates van logara, zveri va fixumu kum niskempa is meradayan imolk di putcegar. 


tawaz su onser, 


Yolt ke lakroda dem aultap tir vey toloya bruxapa kake ault, abrotcafe vas 27 ik 35 Arti ocagugal vas 23 viel, toloy lakrodoc basana qu saya divetoac. Arti tanka ok tolka, 
cm. Oral tir demakirapaf. Brucka tir gemepafe ise va tela ke apsaka divrozar, ike zveri va ztoxo bulud ise art konake sanoye metre ilanid, bravason valer cirdata ok dzopoka. 
ke bwefa bira. Inieem sotir pivotkiraf dum tel ke lofta. Ba klan vas 26 viel, parmon italad. 


Lakroda me klabur da ato ok oc gu vanlanis ok vantalas lujdik kevrojur. Batlize naelaf 
bresitol kranaveson bagalar. Voxen zveri va kioxuca kev ayik dere exaksar ; estobason 
drumo inafa taka, va in battode lasugilplekur. 

SULEM KE NAELAFA LENTEKA 


Manyevol 


Ar yolt ke manyevol co tir moledjol. Voxen nekev 
man yolt, manyevol me tir moledjaf atelatoraf sulem 
rokoartokas va jontikote sinka. Tire, vieleafe vace tir 
vas cugon 850 g- bad tol-san-balemoy bartiv ; ison 
manyevol tanvielon ok loon dile getiner ! Kotviele 
sinka tir aultovesa ( viele in va kon milgaf bedakol 
akoles ok bakayan ok tuacayan tulon al aykar ), pune 
me bedjindar voxe kosuxedason va atelaki lev nolda 
ok madason mo aal ( kire dekson gruticumar ), va 
eksa flavar. Bat « blotak » tid tcastaf moe tawavo vas 
mon sanoy decemiray. Ara vunda tir : manyevol va 
govitaf fled ke irubaxo alkejar ; tire for tir pinaf isen in 
va tcabanexopo welmotafo gu 125 ik 1500 km? kare 
wivgafe aultove olegar. Koe manyevolye va tawavo 
lickon rojur lize toloya ok baroya manyevolya rodo- 
irubad. 


Abrotce : 70 - 105 cm- (Is 20 cm- ke ault ) 
Aldo : 10-19 kg- 
Blirugal : mon 13 tanda. 


Yasama. Ant toloy ok baroy manyevoloc bak 
bareaksat ok balemeaksat koe luva tugadiayana leve 
trovgayan aal ok wale pistok ok koe fe gan gadikya 
koblid. Luva gu gamama is tij is rodaf werd zo udayar. 
Koe Norga bata brava, jontikviele suxayana koe 
noldazuvda ok kevtite kiriama, va tanoy ok toloy erilt 
abrotcaf vas 5 ik 10 m- dikir. Oc remi baroy aksat zo 
vanvrodad aze ba klaa vas tanoya tanda, va wivgama 
oxam toz tcabaned. Wali tolda is balemda silukon 
rodenazbalketed. 


Manyevol tir gijarotif is govitapaf sulem, nek plaxaf 
is oblif vox dademon welvus. Fentugalon, va tol- 
sanoye ok bar-sanoye decitmetre bad tanoy mielcek 
fereon rotexuler, satcon tcabaneteson va bedakol. 
Koe taiga lentefa aala ke Skanda is Sibira is Lentefa 
Amerika giblir, voxen ko ruga dile illanir ise va 
coyunta nobar lize noldabada tir vafa gu 50 ik 70 cm- 
ok loon. 


MANYEVOL 19 


Manyevol to bak fentugal va jotaf bedakol is cpogol ke ilanacek oxem vangir. Ban toloy Vamoson, manyevol mo bedakoloc vielver aze agvudur aze aytar. 
sulem va 45 ik 75 fuxedecemaca ke inafa sinkara tedlec. In va sin onser aza deksapon 

iper. Bak mil cadim, va libol dere malestur. Va vigrokaxa koe tcabanese ikse dace 

vumber, Voye gu awalkoda ik xim ke icatcol va int dile tuvalear. 


Manyevol va trelaf inieem dir, i va mantapafa inia dem abrotcapaf vitoda delapafa is Bat menyevol ken aal su ticumar enide vir kase ato ik zverioc koe betsava ke ulim co 


livafa. Inaf abrotcaf myot tir lerkaf is loleon orikaf. Toloya oblaka tid anamkafa is pinafa tid. Va mecoba al trasir nume mo rodafa gama grabler. Barlize pitcason ker : ede kona 
vawale fleme. Dunol va bar-anyustoya talga dir. wivga pokolanir. pune wiupon titianir oke moon ipeson grabler. 


Manyevol nekev strokafe kerdela tir kalief is obli. Koe lava ik moe sid ik koe ad 
tcabaner ise kare cadim va kabay ik zveri ik moukol ik altoxm malestur, Baroy 
manyevol vumbes va awalkoda ke bedakol ixam zo Wyd. Somestahar ise rion pujer. 

SULEM KE NAELAFA LENTEKA 


Nudol dem aultap 


Nyelik ke midafa estobara. Koe Lentefa Amerika, 
lan nudol dem aultap ( Clangula hyemalis ) koe dona 
titsuyafa vas 55 ok dace 60 metre zo onayad ! 


Nekev lumam, bata nudolinda tir an estobasik ke 
zverieem ke naelafa lenteka. Tire wale 15 is 28 metre 
va int belapon gilevlavekar aze arti loon tanoya wexa 
dimgepoyter. Balte lani amidapafi zveripi koe mid 
loedje rodetiskid voxe va int leeke vanludevad. Bak 
estobara, nudol dem aultap kan inieem pujer ; neke 
kan wilteem vion tegulan dere malsaver, is kan ault 
stoken ta ape milbavara is vodjura. Va tolmomartaf 
tulwadunol ( gerlantek is xumiz is benevot ikz- | is 
tulam is aboka mo ludev gralomer. Inafa malestura 
dalon sotir kum pinapaf sulem ; tulon va 1700 
tulwadunol abrotcaf vas leon sanoye deciteametre 
koe uvoona ke lan nudol dem aultap trasiyit ! 


Gronafa ksevarura. Nudol dem aultap baron 
tandeon sokalmotcer. Kseveem ke bruxeem kle dun 
arapeniwer. Remi kot cadim, nudolye is nudolya tid 
aotceyena gu lerke ik ebelte ik batake, numen 
batcoba va keskotafa mastura nuravaldar. Wana ke 
amidaf bruxeem soe wan zo grupenser. 


Kare cadim, nudol dem aultap va toloya 
patectoyinda nobar : va lavaxomo ke anamenaelafa 
ruga lize pokeon gibegamur, is va bira poke krimta tod 
dambafa lava lize gifentugalur. Koe Lentefa Amerika, 
koe Uzdapaxo gola dere fentugalur. Bata nudolinda tir 
tela loyavafa nudolafa katca ke ruga koe Nunaata 
lidam kanadafa Arktika is Sibira is Samia. Otacka vas 
tol-celemoyi zveri zo uldiner. 


Abrotce : 40 - 57 cm- ( don ault ) 
Aldo : 600 - 1000 g-. 
Wiltade : 72 cm-. 


NUDOL DEM AULTAP 21 


Talteon, tolonga dem nudol dem aukap ton fentugakf bruxesm. Gralometeson va Bata nudolinda gitir eyafa vaxeon bak cwarugal ise ton yonakam vas dile 50 zveri 
kahay, zveriye ( isteon ) estobar aze kal welma ( roneon ) vanmiae aryone nudolye gilamar. Voxen xuton gu fentugalafa katanarapa, koe Baka bira 350 000 nudol dace zo 
pokeon talase ticpujer. patayad. 

Talasan, nudolye ou aultap ( ticeon is titeon ) zo plkomodar, solve nudolya ( isteon ) —— Tigiso poke tourkama ck ujwa, atoxo ke nudol dem aultap tir suxoma senuyuna koe 
vas ayora nucolnda vekteckar. Nudol dem aultap tir kaliapaf vas 85 ik 115 werd ik tij. Bak teveaksat ok pereaksat, nudolya va 5 ik 9 ato ( dem anamefa sona kum 
 decitmetre fuxe bartiv. bertrafa saya ) atoar aze ant remi 24 viel di war. 


Cadimafa ksevarura ke nudolye tid denackafa, Talteon zveri va fentugalaf bruxeem dir ; 
roneon va tel iduluoalaf. Runda ke aftafa pakava isu orikafa riwe tir volafa kare taka ok 
lani altoki. Ticeon, pintara va take. 


22 


SULEM KE NAELAFA LENTEKA 


Yavaf ipom 


Koyapasik. Tandeon, bak bareaksat az saneaksat, 
tol-kunoy ik bar-kunoy ipom ta koyarapa divtalad. 
Mal Sveriga is Suomia, va Balta bira remtalad aze va 
Istefa Europa az Franca vamootalad aze va Espana 
arttalad lize di fentugalud. Yon tum va Magriba is 
Alzaira kaltalad. Arte banar kril ke Mediterranea bira, 
ipom ke ronefa Europa ko wedaxo ke Nil bost koe 
Misra, ik Iraka ik Sudana talad. Telyon ke taltefa is 
istefa Sibira kal Barata ik Pakistana ok lentefa is istefa 
Sinia maltalad. Mali tena ke pereaksat is bak 
anyusteaksat, ipom kene ujiwa ik uzda ok moe 
miduxo jontikote blid ; miledje basped, pune va 
kotcoba dilizesa obrad. Ba beta elogara, ipomeem ve 
divtalar. 


Abrotce : 1 m. 

Aldo :4-7 kg- 

de : 2.00 - 2.40 nr. 

Blirugal : 42 ans, ton gralomenuca. 


Evodasa disukexa. Bal batyona katanara, ipom va 
lulawera « stuteson » exaksad : laizon, tan wilt- 
botceson vetoz vulter, ton oral vane kelt, va yonu 
ivamu askir ise dile va werdtum divzaetawar aze 
vakrilon kabur. Malaskison va inafa tula, aryon ipom 
milinde toz linulad ; fure tum tegulawer ise lanedje 
kafkedar. Azon liza tenuwer numen koti zveri va 
darefa tegira kanarir. Koe Europa, yavaf ipom koe 
Skanda gibegamur. Loon geeon, geefa kima lente 
Balkan jaka is koe Anatolia is Mongola tigir. Kle yavaf 
ipom koe antafa naelafa lenteka me soblir lize va 
meftavafa ruga is abdafa kimwa ke taiga aala is 
sperelaxo ginobar. Koe geeka, tulon koe Germana, 
kene tourka gibegamur. Koe fentugaluxo va afizcek 
koe miduxo gitiskir, ise koe uxaxo koe Espana is 
Portugala. 


YAVAF IPOM 


Yavaf ipom va begama vegedur, i va became loleon pwertafa kare tigixo koe dambafe 
lava ok moe sid. Tir zuvda dem edgarda is gralka is werd, xakolafa vas 1 m- is ontinafa 
vas 50 am-. 


Bak balemeaksat, ipomya va toloyo ato krubeukafo is kretsakirafo gu lukoptelerke aze 
remi bar-sanoy viel cwar. Ipomoc ba tanoy ck taloy walukaf viel divatoawed ; arti 
tanoya tanka va atoxo azon bulud. 


Oral ke yavaf ipom tir abrotcaf vas 10 ik 11 am-. In ta ebicura va blot ( toa is fay is 


beza is salma Kz- ) faver. Dum ke lo ipomdunol, iria sotir pivotkirafa. Livafa bruxapa 
arte ako tid pakava ke wilt. 


Yavaf ipom ton bargentimefa lospa dem 10 ik lo 200 okik citaled. Stasik fereon zo 
ikarundayar kiren inafa sugara va kakfra va acagira ke gael tir cijepaf num 
gutrelawesa. Ipom koyason gilorapad numen ie male loon tanoye dedtmetre zo 
rogilded, Sinafe kalie sotir ves loon 50 km- fuxe bartiv. 


Aldo ke ipomoc tir ves 120 g- ba atoara. Koblisk teneon tir dem saya darpeon kedesa 
orikalukoptaf bruxeem, vaxeon bene taka Ize blakeramon gulerkawer. Ipomoc ba mon 
70 viel grudivtalar. Muvugalon, nope Isk dem ebettaf is batakaf nok keve berga, gu 
milaik zo wel. 

SULEM KE NAELAFA LENTEKA 


Tovukol 


Bula wan tir. Mali konaka decemda, kontan 
kareizud da tovukol ( sebadadunolam ke lentekafa 
patecta ) va granafa lamara rekolon kotaskid, i va 
lamara ton donafa ksera ko bira ok kuksa tenuwed. 
Geltruca nutir amidapafa ! Tire jontika tovukolinda 
blisa koe Arktika va mil giltireem me dikid. Balte 
kota bak lanyona tanda tujontikaweper aze riwe 
kotron griawir Numen tovukolafa sanelia va 
akenafa otarura nedid. Lazava wan tid bula. Rugaf 
tovukol ( Lemmus lemmus ) ikwe tovukol ke Norga, 
male Norga kale Kola dega koe Rossia tigir ; to int va 
vunda ke ksera nekiyir. Tandeon, bat sebadadunol 
irubaxoarur : idulugalon va abdackafo xo ginobar ; 
fentugalon moe rodaxo loon tigir. Nume soluma- 
mon belon giliziwer. Voxen viele dunolota laumar, 
pune batcoba kaliapon zo katcalar kiren tovukol 
kene uzda ok kovoon ice toloya voa va sint 
avplekud kore kot sulem olkon skoyar. Grupujecked 
numen va lanyon rempujes va mantackafa uzda 
rowit. Voxen lanyon me tid lieke deksaf numen 
jontik wizuwed. Bata waltasa wizura gu ksera zo 
artazukayar... 


Bak batyona tanda ke saneliafa divroidara, sinka 
kalion puskewer numen tovukol va gubefo tigixo 
gobulud. Jontik sulem bal bata aneyara va warzafo 
mulexo di xonuked, numen batcoba ape tir xanta ke 
nega icde granafa lamara. 


Idulafa nendaxanya. Nekev vaf myot, nenda- 
tason va fentugalafa nustaca, lev noldacipia vafa 
vas konake sanoye decemeametre, tovukol va int 
gikosuxedar. Mil sebadadunolam va toyafa begama 
kum colk is werdki vegedur ; aneyatason va sinka, 
va lupaxama dere suxar. Bata levedafa kruldera osk 
gu fent is suka voxosk gu jontik wivgasik dum 
lakroda dem aultap is noldafa bugimoda is naelaf 
bresitol nendar. 


RUGAF TOVUKOL : 

- Abrotce : 15 cm- + ault vas 1.8 cm- 
- Aldo : 85 - 100 g- 

AALAF TOVUKOL : 

- Abrotce : 9 cm- + ault vas 1.5 cm- 
-Aldo : 15-45 g- 


TovukoL 


Iniapakirafa barenda tisa fiwaf dunol ke ruga ke Europa is Asia is Lentefa Amerika va 
jontikote tovukol gimalestur kotvisle ban sin viakud. Roneon, barenda va tovukol 
wemootalar. Radimida al anametalar aze va int mosidar, pune va in kan kotceem 
gralomer aze toz lipur. 


Takteor, rugaf tovukol ( Lemmus lemmus ) is talteon aalaf tovukol ( Myopus schisti- 
color). Koe Europa, ban dunol koe Norga is Sveriga is Suomia is Rossia blir, moekote 
koe kuibaxo. Valeveon oria ke tovukol : sebadeem tic adolaf. 


Tovukoloc koe begama. Tandeon, baroy occek dem aluboy ok tevoy oc rovokoblid 
kotvisle sinka aultover. Bak darefa tanda abdi kona viakura, tovukol dace fentugalon 
nazbalked. Viele sanelia vantenur, pune jontik futik gan gadikyafa blixa zo conged. 


Koe mivgaf xim ke manbat Aiwaf sulem, telyon ke tovukol ke toloya katca vas 83.9 96 
zo trasiyid ugale lan ilanacek ke viskura ke bat sebadunol. Iniapakirafa barenda tir 
millumafa dem yavafe barenda. 


Rugaf tovukokum lamas bal lana viakusa tanda, Ke yona vunda dikisa va manyona 
lamarapa, tela munesteyena gan Olaus Magnus sverigik bak KVI-eafa decemda lanon 
tir tana lotestafa tir : tovukal ticu rujoc co lubed viele zivote dur ! 

SULEM KE NAELAFA LENTEKA 


Rivebol 


Mesiakraf gu fent. Vaf baynuk ke rivebol ( Ovibos 
moschatus ) gu nustuca ke fent sostar, koe moekote 
ginobana lofentunafa gola ke naelafa lenteka, Bak 
saz vas -27”, arti sanoya wesa, yankasabesiki platini 
ko myot va #2” bazer ! Rivebol tir paaslenackaf kev 
noldotcek ise sotir antaf moukol rodezavzagis kev 
lopof noldot. Batdume mo lindafa krimpa va riafa 
sinka rotaneyar, liz nolda tsentena gan suka isker da 
riaf werd isu tij rotawid. Remi noldotcek, milgik gee 
suka is aname riveboloceem losiakraf gu fent va sint 
katanad. Guazafe rivebolye va rundaja kereled aze 
remi konak viel batinde venkon zavzagid. Myot ke 
rivebol tir kum abrotcaf imtum atris vomi lofentaf 
cadim ; fentugalon im ke geak kale kriza gitir. 
Valeveon saya va keskotapafa sostasa bada tuke 
vuca tazukar. 


Abrotce : 2.30 m-. 
Upene : 1.30 m- 
Aldo : cugon 300 kg-. 


Yorda ke okilik. Rivebol dene tum dem tevoy ik 
anyustoy olkik ( cugon tol-sanoy ) gilton blir, i dene 
tum dem toloya ok baroya sulemya is abic oc is 
tanoye milgikye tise okilik rubas va musuca ke 
milkava. Viele idatcol vanvulted, pune va tumolkeem 
kabelcar aze taneon malplatir. 


Titsuyafa nolda nutir dalafa volnaca ke bat alnaf 
veotes dunol kire tatcer da in va werd estutuson 
rovansar ( idulugalon va toa ke klodafa dzopoka isu 
anga gu sinka giloplekur ). 


Batugale, rivebol koe Nunaata is abica ewala ke 
arktikafa Kanada dum Ellesmere ewala isu Graham 
isu North Devon anton wan lapter. Koe lanyona gola 
dum taltefa krimta ke Hudson bira, vugote lapter. 
Bata prantafa govitolinda koe Alaska tcon dimon z0 
koplekuyur radimida gan ayik zo tcabanerseyer 
nume zo awalkopeyer. 


RIVEBOL 


Idatcol sotir antaf wivgasik va rivebol ; va merodenendas riveboloc ik sostayan ik axat 
ik Klaarsaf sulem anton konarir. Lente idatcoltum, rivebol va ordaf frez vanikatcud 


rivebolye aname rivebolya is oceem va int rundad, va sint keveon Iced, takomad nume 
va noleem ker dilfusik atoeo. Numen lente man oblerot dem letorkirafo jo, icatcol 
gonodimelanid. 


Nolots tir gasitafa : walzaf levak prosilkoraf tir tcurtaf. Abrotce ke nole ke milaikye tr 
vas 65 cm- ise ke migkya vas 35 cm. Ba klaa vas san-anyustoy aksat, iam tir vas 18 
am. Kata inia sotir batakajafa, dem toloya mantafa kiiza. 


Dile rivebol va voa ok uzdama idulugalon remianir, bak cadim edje inaf myot tir trecf 
ise kalion turodawer. Bak lanyona tanda edje fentucal tir popof, pune tapeyes sid va 
awalkera ke jortik sulem nekir, nope kildera okkiren sin va sinka leve tapbada mes 
rovovansad, 


Bak pereaksat is anyusteaksat, to renacadim tir. Voxen rivebolye va sint itam abdion 
toz ralentad : kevelik vajiked ise va sint tizon vordavad. Oc ( sotre tanoy fuxe rive- 
bolya ) bak balemeaksat ok alubecksat diretandon koblid aze arti abic bartiv grup: 
upenyed ise rodelizinec. 

SULEM KE NAELAFA LENTEKA 


Gyrfalco flaweza 


Gazafi zveri. Riafa Gyrfalco flaweza dem batakaf 
bruxeem ke Nunaata, tigisa koe gazaf aboyikeem 
ke Mialukugal is banugale tisa dalaf kevlik ke 
befoltafa flaweza, va kazawara va oluafa torigira 
webeyed. Bak 1396 konak francaf jiomik gralo- 
meyen gan Bayezid | turkaf gazik, ika san-toloya 
batakafa Gyrfalco flaweza zo tunuyayad. Mali XV- 
eafa decemda, batmani zveri koe dobulaf tegiv ke 
Rossia zo miwad ; dene aboyikeem ke Franca bak 
XVl-eafa decemda, tev-sanoy korik va bar-decem- 
oya flaweza ke gazik tanon viunsud ! Jontika duga 
ke Gyrfalco flaweza va vetcoyera ke lo gazaf 
aboyikeem riweyed, neken befoltafa flaweza kevlik 
sotir lokaliafa gu wegona viele van wivga estobar. 
Wori, ke bata toloya katca, flawezaya sotir gijafa is 
gamiafa loon dam zveriye. 


Gyrfalco flaweza va valentexo ke taiga aala is 
dalon ruga ginobar, koe azeka lidam meftava kale 
ontine vas mon 900 m-. Gitir deblitafa ; neken lana 
flaweza valentu Nunaata isu istu voxis valentu 
Amerika tici idulugal lamason getalad. Voxen 
sinafa koyara tandeon me tir lidabrotcafa. Gyrfalco 
flaweza valente Europa is koe Sibira is Alaska is 
Kanada is Nunaata voxis Islanda belon begamur. 


Fliotafo atoxo. To kene krimta loviele zo kakever 
kire va pistafa dzeta ta atoxo manlize trasir. Kota 
tolonga va tawavo welmotafo vas 60 ik 600 km? ok 
dile loon malsaver. Va intafa sinka is tela ke oceem 
koe bata vema trasir. Gyrfalco flaweza va begama 
me vegedur. Flaweza, tici balemeaksat ok bak 
alubeaksat, ko suxomama fasiayana koe tawa 
bravon ice butama, va baroyo ok balemoyo ato 
batakablafotafo is kretsakirafo gu lerke daykar. 
Voxe va kono atoxo jovleyeno gan ari zveripi oku 
lizuxo jontikviele impavantar numaze moe vokliba 
ke aal ok gravida ke kiria va int inker. 


Dum aryoni zveri wivgasi ke naelafa lenteka, 
Gyrfalco flaweza vas aultove dem wivga rupteper. 
Tod tanda enjapafa gu wivgeem, jontika tolonga 
me nazbalked. 


Abrotce : 53 - 60 cm- 
Aldo : 0.9 - 2 kg- 

Wiltade : 1.20 - 1.35 m- 
Blirugal : 19 tanda koe gralomexo 


GYRFALCO FLAWEZA 


Bata toloya noldafa nitca ( Lagopus muta ) gan Gyrfalco flaweza su zo onsed. Bento Gyrfalko fiaweza va ipomdunolem is lofta is krepay is nudol is prokla voxis sebada- 
kan inaf kotceem al zo gralomer aze flioton fu zo basbruxar, Toloya nitcinda blisa koe dunolam dum tovukal dere malestur. 

Arktika tid dalafa wivoa ke flaweza : koe Alaska tid vas 89 6 ke inafa malestura ise koe 

Norga dace cucon 96 96. 


Wi 
Y 


Gyrfalco flaweza va gemafa brucka ke kaliafi zveri < italon > metalasi dir. Kadime oral- — Gyrfalco flaweza lolenteon blisa loote tid rive koton batakafa ; tela begamusa dure 
otsa, ticeoral va tolea demi adalafi ke fawezapeem dir. Axackaf inieem va nubecara va aala tid loeke orikefa. Wal bat toloy lugava ord, lukoptafa inda soe krulded ( talteon, 
wivaa oralanon aytayana nekon zanudar. flaweza dem orikaf bruxeem ). 


Gyrialco flaweza va konaka amidafa tcabanerinda maisaver ` onseteson va wivga, va 
sid drumotalar ; oke dum battode, poke kiria lize bargeltafa lofta ( roneon ) begamud, 
pune va yano jotafo lakro ( takeon ) lasugaloyar. 


ra 

SULEM KE NAELAFA LENTEKA 


Noldafa bugimoda 


Batakaf murtoy. Noldafa bugimoda tisa tan logija- 
rotif bugimodunol ke naelafa lenteka, koe arktikafa 
ruga ke Eurasia is Amerika blir. Voxen inafa tigira kare 
aultove dem abdualbana wivga ( tovukol ) oku riuca 
arapeniwer. Tulon valente Kanada moe Baffin ewala, 
tanoya bugimodafa yasa dem lerdoy oc is gadikeem 
va 1900 ik 2600 tovukol bad balemoy aksat 
rovoraweyar, ugale bat sebadadunol koe ruga 
viakud. Remi aluboya safta tiskina koe atoxo, tanoy 
oc va mon 140 malestur, trabe vas mon 11 kg- ! 
Bugimoda tir pockafa ta tcizara va derokafa rekola. 
Tire atoapar ugale wivga aultoved voxe tod riuca 
riwe me atoar. Ison bat listaf batakaf murtoy vas 
tovukol kotron me rupter ; kire va aryon sulem dere 
malestur, i va jotaf libakol voxis dalon jontika 
zveriinda : nitca is wulpa is proklaci is ipomdunoloc is 
nudoloc is aryon zverioc. 


Bruxafixupu. Bugimoda tir gundafa gu bruxafixu 
ise tir kalvekafa gu fent larde oralotsa is kotceem is 
iteem tid antafi bruxiskafi altoki. Bugimodaye va riwe 
kotron batakaf bruxeem dir, solve bugimodaya va 
jontik orikaf nok keve aftaf ludev atoer. Bak lanyona 
tanda ugale bugimoda jontikote tid, jontikbata va 
xantafa coyunta bulud aze va logeefa gola tolgenison 
kaltalad. Wali 1833 is 1950, mana tol-san-anyustoya 
tolgenira koe Lentefa Amerika dilizeyed. Bugimoda 
va geeka ke Kanada is lenteka ke Tanarasokeem 
arttalayad. Fentugalon, ant zveri abicote moe 
nazbalkexo koe orika is fent zavzagid. Arak keldur ise 
keno bostaf krant va taiga aala kotalar. 


Abrotce : 55 -65 cm-. 

Aldo : 1.50 - 2.0 kg- ( bugimodaya sotir pwertafa 
loon dam bugimodaye ) 

Wiltade : 1.50 m-. 


NOLDAFA BUGIMODA 


n vamoot a, dere tcabaner. Bati zveri me tir bugimodunol anton mislaf : bak pere: 
miafizis miamiel 


Iniapa ke bugimoda sotir otsafa gu pof kotceem abrot: 2 Atoxo moe juro tigir isen inaf kor tir dum suxoma koe ruxeem. Ato bak alubeakset 
( tum dem trtafa bruxa ) oral tid. Toloya ka at bad tanoy ok toloy viel zo atoad, Lard mali at 
talad. 


meltgemelton tictalar oke tittalar oke meliziw: 
20 rotcalute 

SULEM KE NAELAFA LENTEKA 


Bedakol 


Kotliz koo mefta is krant. Bal sinafa lamara wal 
ruga is taiga aala ke istefa is ronefa Sibira, bedakol 
( Rangifer tarandus | va vakor dum bost is dace 
welduga mantafa vas konake decitmetre meklabuson 
rempujed. Isen kotote koe Sibira, 250000 ik 300000 
bat prantaf sulem tolon tandeon koyad. Bedakol ke 
meftava dum milkatcik ke ruga gilamad nume va 
ontinafa gola ( vas 1500 ik 2000 m- ) bulud. Voxe 
kotote me lamad kiren lanyon koe aala dun blid. 


Pinapaf volnik. Ba cadimany, valpok is comafa 
nefta viakusa koe ruga va bedakol dilfud ise tatced da 
sin romalestud ise dace va int rotilded ! Batdume 
veotes sulem lasudivvawad, sinton katanason moe 
mazdafa noldapozla zavzasa nekev awalt. Idulugalon, 
bedakol va fedaxo kaaneyad lize suka dur isen beza 
abicote tid. Batdume koe krant ok wedafa tcelda ok 
krimtafa ruga ok moe krimpa lodamon tigid. Kot- 
cadimon, va mon 120 ruxinda malestud, don berdava 
(vas 50 katca ) dalon tisa. 


Fentugalon, kot bedakol va sinka vas 4 ik 5 kg- vieleon 
estur ; kan tigapafa kriza tod vafa nolda vox kan taka 
tod gemafa goafa bada vaon divnoldar. Idulugalon, 
va werd is veruga voxis toa ke cirdata ok dzopoka. 
Bedakol wali lerdeaksat is santaneaksat nazbalked. 
Tazukara va aotcafa milkava tir taneafa bazexa. 
Bedakolye lyumad enide tatced da kevlik va runda 
vannarid. Arti batyona doaliera, barmeem ke lanyon 
sulem zo ariser. Vomion bedakol al almotced aze va 
fentugalaf aftalukoptaf im al did, i va im dile riwe 
batakaf vaxeon keve ge is inieem is taka zavzasa loon 
orikafa. Abrotce ke imolk ke ge tir vas 9 cm-, is ke 
yinaxot vas 30 cm-. loplekur. 


Abrotce : 2 m- (+ ault vas 20 cm- ) 
Aldo : 100 - 220 kg: 

Upene : 1.10 - 140 m- 

Blirugal : 15 tanda 

Tandeon muvugalon, bedakol va ruga bulud lize sinka turiawer. Va aslafa ruga is taiga aala artanid lize bravon ice noldot di tigid ise lofakon di romalestud. Bata lamata vas tanoy ok toloy 
aksat kare moolanina soluma ( 200 ik 750 km- ) fijar. Bedakol keno amidackaf zalor ton decta liziwed. Viele va mukat artlanid, pune ton tum tcastawed. 


Bedakol va mantapaf krizeem tufakas va lenia moe tulwafa ok xetafe tawove dir Aldo ke bedakoloc tir vas 6 ik 7 kg- ba koblira bak idulugal. In arti alubka ok tevka va 
Nekev intafe ontine ( vas 1.30 m- ke kota ), barmeem tir aldof vas cugon 10 ik 12 ka- gadkya roderadimelanir. Muvugalon, va inaf vrod kulapaf gu sum ( 22 % kapbure 3.7 % 
Gan bedakolye lidam bedakolya zo dir aze bak santaneaksat ok santoleaksat sye ke jaftolaf vrod ` wan Ulir. Va toloy ralkam moe taka rowit lizu ba klaa vas mon tanoy 
akeoyer aze wali balemeaksat is tena ke anyusteaksat di gin etri. aksat, barmeem di divnir. 


Bat bedakol va estutuna berdava orifuner. Kan krizeem, va noldebada vafa vas 50 cm- rosuxar. Vote gubeon va fakaca kaaneyar nume va xo dem mevafa bada loon nobar. Nekev inafa 
zalera gu noldaf fentugal, wavgon llzwer kotviele noldabaca tir vafa vas 80 Ik 90 cm-. 


SULEM KE NAELAFA LENTEKA 


Naelaf bresitol 


In va kotcoba impavantar ! Naelaf bresitol ( Vulpes 
lagopus | tir lumamaf govitol ise valente Eurasia is 
Amerika blir ise kare cadim irubaxoarur : va idulugal 
koe ruga is arktikafa ewala tiskir ; voxe kabdi fentugal, 
va aala ok aalafa ruga vanlanir. Koe Sibira, naelaf 
bresitol va lo 125 sulemafa katca is 25 ruxafa katca 
malestur ! Sebadadunolam ton dalon tovukol va 99 % 
ke kotafa sinka dile kaatoed. Voxen bak cadimany va 
ato is zverioc ok milgafi zveri almotcesi num volrode- 
talasi jontiktode loplekur. Va lospa dem tcubay ok 
lakro ok lofta belon nobar. Nitca ( dum tela vamoeon 
gralomena ) va fentugalafa wivga moekote tadled. 
Idulugalon, kabay is beza is lonadunol is tulwadunol 
toleodon yordad, vaxede sebadadunol turiawed. 
Bresitol va awalkoda ke bedakol awalkeyes nope 
ciondawera bak fentugal dere impavantar voxise 
tukatcatorawer larde va ikseyen milkatcik malestur. 
Va vebdi is voja dere me ikudar. Tir blottoraf : va 
kotcoba rotestur. Naelaf bresitol rodegetineper, ise 
trasitison va blot, va solumapa exuler. Edje aelakola 
gazar, pune va lamara en bokar, ont van taiga aala 
geon, ont van oprukxo lenton. 


Gelawacka. Tawaz tis luva ke bresitol tir dem remak 
vakrile mandi ok krant ok moe arestafa temba ke 
uzda ok kene bixefo juro ke ruga. Bata brava bak 
konaka tanda jontikviele zo kereler ise dun zo senur 
( dace dile remi konaka sanda ) nume vas 2 ik 80 
bexoda is lupaxa abrotcafa vas 8 ik 9 m- tere ruldar. 
Toloya yasa va bata gelawa dile milugalon kereled, i 
va gelawa welmoton ice 100 ik 200 m? ok loon. Koe 
lanyono xo dum ewala, tawaz moe tawovanok 
mantaf vas 1 ik 2 km- kene bira vegungon tigid. 


Abrotce ` 47 - 60 cm- (+ ault vas 25 - 30 cm- ). 
Aldo : 2 - 8.5 kg-. 
Blirugal : 14 tanda koe gralomexo. 

NAELAF BRESITOL 


Fentugal tir cadim wupesis va naelaf bresitol. Estuson va betcoba, dace inton tuvaleason va bedakolafe civiuje, in lesuremblir. Batlize sume batakaf rupol aytayas va spedol tigir, ise 
impavantatason va povi ke inafa estura, va griaelera ke ctelatorikap keon ker. Bata linulara kimbasa va tela ke nopalol koe mella jupa da bresitol leon cuuwer. Viele zivote dur, pune va 


luva suxar. 


Oblaka ke naelaf bresitol tir trelapaf. Idulugalon, im ke lo bresitol tir moeon lukopta- Breskoloc bak alubeaksat ok teveaksat arti ocaga vas mialukon 52 viel koblid. Ota tir 
vas anton 3 ik 5 oc tod riafa sinka, voxe vas 8 ik 12 ( dile dace 20 ) tod aultove, Aldo 


lerkaf is leveon batakajaf ( ticeon ). Fentugalon tubatakawer ( titeon ). « Fakaf > 
bresitol leote tid voxe va tlemaf ok orikalukoptaf cem fake ( vasizeon ) tandon vided. tir vas 60 ik 85 g- ba koblira isen abrotce vas mon 17 an», 


Bat naelaf bresitol va proklaci vanbures va toka pu zverioc lagralomer. Voxen zveri diwawar numen in va ara wiga fu gonzneyar. Milgafa prokla abicviele tid kosafa qu naalef bresitol, 
vaxeon koe lanyona gola ke Kanin dega koe Rossia. 


SULEM KE NAELAFA LENTEKA 


Idatcol 


Mecues vultesik. Abdufiyison gu krijafe ie, 
idatcol ( Canis lupus ) va opranafa datuca ke arktika- 
xo metulegaweson exuler. Tuke belafa is kaliackafa 
laniga, va cug lokaliaf sulem tere sye lajuvebidur. 
Koe Lentefa Amerika, lani xali va 72 km- bad tanoy 
vielcek remlaniyir ; koe Kanada ari va milkava dem 
bedakol keno loon 300 km- laiteyer. Bat atelatoraf 
govitolap remi toloya safta bal lanira kali tcedera ke 
tcabanera grugetiner. Mantode tir estupus : bad 
baroy bartiv, san-aluboy idatcol va acku ke tanoy 
bedakol vas 270 kg- koartokayad ! Idulugalon, va 
sinka vas 2 ik 4.5 kg- mialukon vieleon giraweyar. 


Tod aultove dem wivga, idatcol ke ruga is tela ke 
taiga aala va arapeniwesa malesturinda dikid ; va 
sebadadunol is prokla is kabay ( tulon krido is 
termil ) is moukolam gralomed. Fentugalon, idatcol 
ke ruga, dem aftalukoptaf im, va bedakol dalon 
blidad. Va wivga narackad ise va tela loklaafa ok 
akolafa ok tcunafa dilfud. Koe amerikafa aala, va 
wocol is cpogoloc dere malestud. 


Laiten ! Laiten gan ayik mali jontika decemda, 
idatcol koe Europa lokon al griawir. Voxe golde beya 
is prantuca, wan blir ; inafa ota vas vunta koe 
tamava zo uldiner, don mon lik koe Rossia. Valente 
bata patecta, idatcol kale kima ke naelaxo tigir isen 
moe jontika ewala dum Vaygatc is Kolguyev is 
Vrangel is Lyaxov is Novaya Sibir zo murobayar. Mali 
lekeugal, ayik va idatcol gu forteyfamaf is nyagaf is 
udutaf govitol torigir. Wori in malestutuson anton 
aytar isen inafa linulara tir rotuvapafa. Dareke- 
ugalon idatcol dilfus va ayik ape tiyid bresitolakoles 
is gamdarulik vey vakol is idatcol. Neken, tod dikote 
wivga, idatcol va bonol ruzader ise va wilxe guiner. 
Bandume jontikkane zo lagawalkopeyer : kan zelt is 
ikse is jiva is dace onkara kan kulirna. Tcabanesik 
jekun gan inaf myot tid blodaf gu inafa griawira. 


Abrotce : 1.0 - 1.6 m- ( + ault vas 40 - 50 cm- ) 
Aldo : 27 - 54 kg- 
Upene : 80 - 100 cm- 


IDATCOL 


Idatcol va cpogoloc dikutson al vanlanir, Voxen gadikya nimatkadison yatesir. Idatcol moi skaya ok onkara va wivga aralomer. Idatcolaf aplec va bedakol sol tum jedion latuantar aze 
anematcer aze balier. Idulugalon meestuyuni povi ke cewa nover da mayevol ok lerkaf rupol ok bresttol ok gedraf zveri ( iniapekirafa barenca Is gazaf Kiz ) drikon malestutud. 


Koinga ke idatcol ke ruga tir abrotcafa vas 12 am- is mantafa vas 9 cm-. Talteon Koe tawaz, sye tigis poke lava, idatcolya va 3 ik 6 oc bak alubeaksat ok teveaksat 
abdusinia ; roneon radimeinia. Prijust sotir dem 42 talga, Idatcol kan tila is tirka ke nezbar. Ba koblira, idatcoloc va vaf lukoptalerkaf myot dir ise tir wiskaf aze arti 9 ik 12 
ault va intafa eruca kabdunedir. Talteon dratcera ; isteon oruidera ; ronson auluca, viel itafenkur, Arti 45 viel zo ulkoyar, isen inaf aldo arti balemoy aksat Kam tir vas 14 kg-. 


Xali vas tanoya tolonga is inaf oceem is aryon milgaf idatcol tis leon tandaf sye ruldar. Dile lanbane sulemye va rictula ke « akilik > ilnaled. Batlize levemaf idatcol kabdue an idatcol 
jvotnedison su senyar, neditison da va inafa moemuca kagruper num batkane pokoleson ca me fu zo difur. 

SULEM KE NAELAFA LENTEKA 


Naelaf nankey 


Alitasiso ervo. Kotviele naelaf nankeyoc ( Fulmarus 
glacialis ) men grutalas zo mazuker, pune va keskota- 
pafa nendaxe sodir : va puntakorafa plawa | tisa lan 
uvoonaf edzosiaks ) kal soluma vas 60 ik 90 cm- 
kevkabur, i va plawa disa va linvesa dakelaja jupasa 
da lujdik loviele dimetalar oke dimelanir ! Va 
logajayani povi dere grudivplatir ! Nankeyoc moe 
krimpa ke mefta ok nilafa gravida ke kiria vamoe bira 
koblir. Voxe moi maltalara va « begama » anton tisa 
suxomacka koe pist ok tawa, va lavok kaltalar lize yon 
decitoy milkatcik ked. Moe Devon ewala valente 
Kanada, toloye vudime dem nankey vas yoni decitoyi 
zveri ruldad, i vas zvri kerelesi va raporafi krimtaki vas 
konake decitmetre. Ton durefa granka, aneyatason va 
sinka, sin kene krimta maltalad aze dimtalad, aze 
vamo bira iltalad. Banlize dere, va tcastafu viakupu 
kene yone sanoye decitmetre tazukad. 


Abrotce ` 47 cm-. 

Aldo : 600 - 800 g-. 
Wiltade : 1.05 - 112 m. 
Blirugal : mialukon 16 tanda. 


Darsik ke naelafa lenteka. lluon, naelaf nankey 
( Fulmarus glacialis ) nope lukoptaf is batakaf 
bruxeem vas lofta ok lakro vektar. Neken kaliapon 
katcalat da wilteem sotir nilaf ise otseem me tir ton 
adalasa ebeltafa uka, Isen viele zveri va int aykar, 
dojera bam tir merotisa kiren ini me ranyer voxe mo 
inieem senyar nume abdulanitison gempon impur. 
Kire nankey va azekaxo megrumaltalar, pune moe 
ticuk kottode begamur lizu ko vlarde va int di 
rovovanmimar ise di rowiltbotcer. 


Nankey tid ke toloya kseva : bat varon orikaf 
lukoptafaltaf ( vamoeon ), ban loon aftaf. Neken sin 
kotote tid ke mila katca, isen bata amidaca va klaa ok 
ikra somedikir. Nankey tir tani zveri lodilon lenttalasi 
larde va laksiwak vas 81” koe Nunaata arttalar. Tir 
lonobafi zveri ke Arktikafa gola lize remi kotafa tanda 
dile zavzagir. Fentugalon, pokon gilamar : valent 
Atlantika welfa oku Pacifika. 


NAELAF NANKEY 


Nankey va onasa tota giradimetalad nume batkane va aytcak ke kabay kaciyin ko bira impavantad. Aname tcabznese tota aytayasa va megenol ik odayol dere va sint jontkote 
kabelcad enide va sumki ezasi moe lavek impavantad. Nankey va spolk volpen moe lavek dalon malestur, voxis bakayani ok awalkafi zveri Is aboka is tulwadunolam. 


NGA 


| 


y 

Do ara nankeyinda is tugolek is tugol, naelaf nankey tir ke lana pilkovafa zverifa lospa Naelaf nankey va tanoyo ato dem tigaf kuld sokatoar, i va eto daykeno mo raporka ok 
sin nope lan oral kum konaka nolafa pozla is dem toloya pimama dem otson tawa. Jontikbato ato empawed ; aro gan lakro zo estud. Nankeyye is nankeyya remi 52 
pezolkeem ou arak ke zverieem zo walwir. Gelteem tir dem pivot. ik 55 vid owad. Ba divatoara, nankeyoc tir dem batakafa saya vaxeon keve ge is 


wilteem tis lukoptafaltef. 


Bat naelaf nankeyac va dilfura ke naelaf bresitol iplatir, putcegason kev taka. Me ant tir batkane nendas : are rankeyinca is tugolek is tugol milinde tegid. Tede nankeyoc, kabura va 
plawa zo vodjunyur ; neken milaik xuyavon cikalkabud... 

SULEM KE NAELAFA LENTEKA 


Eurasiaf krepayot 


Cugunaykafa dirnura. Lan sverigaf sulemopik van- 
laniyis va eurasiaf krepayot ( Charadrius morinellus ) 
cwas, va nuba lev ato lajufargieyer ise do zveri 
lajulevmadayar ; meexaksason va guyuca, bani wan 
tuidulayar ! Rabateyet da krepayotye ( kire to int 
cwar | to tici cwara batinde va nubara isker. Neke zveri 
amidapon dile linular. Buluson va atoxo viele va lujdik 
geomason ok  wiltbotceson lasugilrundayar, ise 
aultdivpaklason is temeson ieson anamelanir. Bak 
bata inafa lamara mal naelafa lenteka vage mediter- 
raneafa gola lize va fentugal tiskir, eurasiaf krepayot 
va ayik jadion rodaxar. 


Stabrega ke darekeugal. Eurasiaf krepayot koe 
arktikafa ruga ke Skanda is Sibira begamur. Voxe koe 
gundaf patectoy abicote dere nazbalker : meftavafa 
ruga ke ronefa Alp rodega isu Karpata is Ural is koe 
Mongola. Ko batyona gola, batinde va stabrega ke 
direkeugal kaatoer. Tire sulem ke ruga loon geeon 
bliyid. Ugale opra licaweyer, koe anameda vadjesa 
vas sinyona olegara lanote zavzagiyid, trabe koe 
meftavafa werda gundafa gu ruga ton lidawicka is 
tcastaf ruxeem. 


BUDE 
raw 


Koe beto idulugalafo irubaxo, eurasiaf krepayot- 
eem ke Europa is Asia bak muvugal maltalar aze va 
lentefa kima ke letaxo reme Afrika is Pokefa Roneka 
kaltalar. Fentugalon, va man krepayot male Magriba 
kale Irana is male Sinay gola kale Iraka kle trasit. Mali 
anyusteaksat, sin ton lospama vas bara ik sana 
maltalad aze bak alubeaksat ke darefa tanda oxam 
dimtalad. Imwugalon, krepayotafa tolonga va tawavo 
vas gedrafe divatce gikereled. 


Abrotce : 23 cm-. 
Aldo : 90 - 130 g- 
Wiltade : 46 an-. 
Blirugal : ide 5 tanda koe tuwava. 


EURASIAF KREPAYOT 41 


Yastuca ke krepayot zo grupecker. Voxen vanlanitison va cuasi zveri, xelkara zo gomalaskid. Batdume kontan viapon goravlar ( talteon is stan ). Viele drumeon tigir ( ronean ), pune 
va taneon taka az nube gonabcuplekur, edeme lexuvudesir. Bate cimura va inafa gibecwara pakon lotickir, voxen kot krepayot me milaskir. 


Idulugalon is bak lamara, eurasiaf krepayot va bezama ( nefta is mical is hostdunol is Eurasiaf krepayot ko atoxo xakolafo vas anton 7 ik 8 cm- jonbaron sokatoar. Cwara 
jaxok is nokta ikz- ) mialestur. Betlize toloyi zveri va toka ke vaipok koe ujiwa volped. vas 26 viel mialukon jjar, azan arti 26 ik 30 viel kadimi atoara, oc maltalad. Jontik 
Lesko is varteba voxis voja is imwa is toa dilon yordad. atocek zo jovled kotviele fent dupur isen nolda tir vera 


Valevticeon krepayotye ton fentugalaf bruxeem ; titeon ton idulugalaf bruxsem. 
Kevaxaks wal ebeltaf is batakaf nokeem ke taka is tel ke ast, va anamez ke brucka 
ariser ise va mastura ravaldar. Kota inia va baroy gelt sodir, 


Ede 


mS 
NI 

SULEM KE NAELAFA LENTEKA 


Naelaf percom 


Va bebalo mu zveri. Idulugalon, naelaf percom 
( Oenanthe oenanthe | ke Nunaata blid koe gola lize 
mialukafa yanka tir vas 3° ik 8° ; arti toloy aksat koe 
Sudana ok Zambia tigid, lize ina tir vas 23”. Nekev 
kevaxaks, bata proklama nutid trabiangafa koe fent ke 
ruga lidam idulapafa awaltara ke afrikafa meila ! Cug 
naelaf percom ke naelafa lenteka kal bwafa Afrika 
gilamad ; icde tel ke ronefa Sibira, gokaiktalasa 
soluma tir vas kotwoyokon loon kunoye decitmetre. 
Neken locrakefa koyara tir tela ke nunaatafi zveri 
gokaiktalasi valento Atlantika welfa. Lani zveri koe 
Islanda soktad voxen jontikari va britanafa tursia 
mevukison kaltalad, battode exuleson vas 1600 ik 
1800 decitmetre vamoo bira. Bati zveri tid kalve- 
kackafi ta mana stuva kir gamiafi loon dam teli ke 
Eurasia isen sinaf wilteem tid lodabrotcaf. Abdi 
maltalara, sini va sumbalikeks zanudatas va «bebalo» 
vanbeded ; bat belcetaks kaatoed vas 30 ik 40 % ke 
kotafo aldo. Arttalason va Britana, bad abic viel va int 
tukotrad aze vamo bira gin divtalad aze va Bizkaia 
pargalu kal Espana rontion kaiktalad oke kenotalason 
va krimta va Franca kaltalad. 


Letura is plencara. Kadimi arttlara ke naelaf 
percom va gola lize sina begamud, pune tolonga va 
int tazukad. Percomye dankar, dile loplekuson va 
milaskira va aryoni zveri gu intyona cwa. Azon 
divtalar, va ontine vas 10 ik 20 cm- tictalar aze moi 
bata letura, ins luber oke altoguoter vieli pok 
maltalaxo va int aykar. Dile dere, tice raporka opelon 
dankackar. Koe ruga, kota tolonga va tawavomo arte 
mon 400 ik 500 m- male telo ke ara kereler. Batinde 
occek aulapon zo gaad isen adrafa sinka zo rotrasickir. 


Abrotce : 14 cm- 
Aldo : 20 - 40 g- 
Wiltade : 26 cm- 


NAELAF PERCOM 


Bat braniol va nadlafa percomya cwasa ulijdar. Va zveri welveson per aze aytar aze vumber. Moi estura abicz bruxa is empayan kulda anton zavzad. Zveri is ato va malesturinda ke 
braniol dion yordad. Wivgasik va naelaf percom bak talara tir Merlin laweza gibegamusa kimon ice ruga : ke 578 zveri estuyuni gan bat fawezadunol, 72 naelaf percom zo patayac. 


Bak talara, naelaf percom, gu batakafa kretsa ke geak is ebeltaf is batakaf zovdaks ton Leve raporki ok koe fe, atoxo ke naelaf percom tir kum werd is cok Is zae ; koak ou 

trovaafs te rowin keve ault, drikon zo kagruper. Sometir aviapasi zveri, kore inisem tir bruxa is im is fema zo paedayar. Vegedura va bata kova tir grabom ke gadikeem. 

abrotcaf is prantaf ` tire drume sid cjukatalar. Aluboyo ok tevoyo ato remi 13 ik 14 viel zo cwad azen percomoc ba klaa vas 15 vid 
divtalad. 


Bat naelaf percom va welduga bal sinafa koyarapa van Afrika remtalad. Nuve jontik di xonuked, kosaf gu zivote wale Nunacta is Europa, kiren lanyon dile madomus va tota tid 
mezdapaf ike gebed. 

SULEM KE NAELAFA LENTEKA 


Faltalaridafa 
perca 


Faltalaridafa perca ( Luscinia svecica ). Gubefa 
perca me tir antafi zveri mielon dankasi | Koe taiga 
aala valente Europa is Sibira, percaye mielon is 
afizon kali tena ke teveaksat cwur. Inaf dank 
karolapan nope gedruca, vas jontika milaskira va 
aryona prokla dum ciesta is drozba doburer. Ostik 
lane percaye va blakerafa tcala iste listafa faltafa 
kretsa ke ast did. Zveri blisi koe Skanda is Sibira kale 
roneon Bering vedil is geeon 60* wak tid antafi disi 
va bata uka. Faltalaridafa perca begamusa koe arak 
ke Europa va batakafa tcala did ; tela ke zveri ke 
istefa Asia tir flemafa. 


Lotrelafa lamara gan zveri logeeon blisi zo sopud, 
solve teli lentefi ilon koyad. Kle faltalaridafa perca 
dem blakerafa tcala va kotafa Europa is Asia rem- 
talad aze kene Niger bost ok valentrone Afrika ok 
koe Misra ok Ityopia fentugalud ; asiafi zveri vageron 
Sinia isu Asia is van Assam gola koe Barata talad. 


Mone lentef laksiwak vas 60° koe Yakutia, bata 
zveriinda va dzopokatum is gorkatum moe domega 
ke voa vox lorion tcastafo klupaxo ok cirdataxo 
nobar viele titi teveaksat arttalar. Koe azekafa ruga 
isu meftavafa dere zo dizveyer. 


Antafa mielon ! Kadimi dimtalara, percaye tice 
aal toz dankar. Kotviele percaya pokotalar, pune ine 
ongir aze kal yone metre tictalar aze wiltsotceson 
ton kevulubesiki tittalar. Ede ina doon zavzagir, pune 
moe sid va int wan kabdunedir. Banvielu bati toloyi 
zveri kali maltalara ta lamara bak anyusteaksat 
belcon di zavzagid. Faltalaridafa perca mielon is 
anton gikoyar ! Ise me kivar da va roz ontinaf vas 
loon 2000 metre is dace rodega remtalar. Moe 
soktaxo, va doma ke kelor nobar kire va abdaxo 
albar. Wori koe taya is ar omaf lorodaf siday dere zo 
rowir. Omava ke inafa malesturinda tir kum beza 
loplekuna gu leskomo is tulwadunol is voja, nume 
va yona tandeafa abrotcafa talara dizver. Tire ina 
fentugalon koe naelafa lenteka vol co lapter. 


Abrotce : 13 - 14 cm. 
Aldo : 14-22 g-. 

IN 
Bata feltaleridafa perca ongir enide va valpokindapa blisa koe abdafa werda di craomer, i va valpokinda disa va toka vibasa va werdzae, Vangiyison, pu oceem sinken cu beza 


vanburer, Idulugalon koe sverigata Samia vas 65° ke lenter laksiwak, awalt ke miamiel nover da ina wan tr gavepon tegisa, Remi anton balemoy ik aluboy bart abdi vanafiz ya int 
tilder. 


Ticeon, toloye percaya ton muvugalaf is fentugalaf bruxeem tazukaweyes bak pere- Kare laksiwak fatalaridafa perca bak alubeakset ik teveaksat ik dile pereaksat ( ronefa 
aksat ik anyusteaksat. Titeon toloye are ton imwugalaf bruxeem. Oc tid beretraf dem Sibira ) sokatoar. Percaya ve begama kum rodaf werd loleon actcen cu tij is zae Is 
blafotamafa umica. Percaya tid dem batakafa larida vawale ebeltafa conyeta is ebeltaf agafa toa tugadiar. Koak tir kum gemapaf werd. Balemoyo ik tevoyo ato remi 13 ik 14 
astaf nok vox vuge falte. viel zo owad. 


Faltalaridafa perca blakerafa ( roneon ) isu batakafa ( talteon ). Sina tid percaya ton 
yerumas bruxeem adala gu begamaf cadim. Muvugalon, divatce ke faltafa kretsa 
illaumar isen uka tugaapawer. Ault kotcadimon tir blakeraf is beretraf. 


SULEM KE NAELAFA LENTEKA 


Dadjuga dem 
blakerafe ge 


Kotunafa belca. Abicedje, dadjuga dem blakerafe 
ge ( Calidris alpina ) va xatoy maltalad lize va tit- 
kraytara keyed. Tictalad aze laizon toljoyad. 
Koafima remstir viele dimtalad, kabdunedison va 
wiltlevak. Waroldon ton kotunafa belca, gin tit- 
talad ; azon dum vipa bene terok, sinaf milk gin 
tittalar abdida iltalar. 


Tokkane bati zveri sinton poketalasi bak talara va 
sint lajumeklantawed ? Toktan va niarura sugda- 
var ? Men grupet. Rotir abici zveri va nyapesik ik 
okilik yordad numen arak va sinafa tiura vere 
milaskir. Bak lamara, dadjuga dem blakerafe ge va 
kalie vas 70 ik 85 km- fuxe bartiv rofir. Moe soktaxo, 
va siuda dem dile loon vuntoyi zveri tadler. 
Tildeson, siuda lente suka ranyer. Dadjuga dem 
blakerafe ge gu domegaf ipomdunolam is aryona 
dadjuginda katanad. Va sina vultesa wale Numenius 
oxiolk vegungon ice aryon koyapasik mal kotafa 
Arktika dere rowit. Maltalara van geeka mali acku 
ke anyusteaksat tenuwer. Lobat lamasik koe Franca 
(150000 ik 340000 ) is Magriba ( 200000 ik 600000 ) 
is kene krimta ke Britana is Nederlanda is Pokefa 
Roneka voxis vagee Tanarasokeem fentugalud. 


Betawesa kseva. Fentugalon, zveri tir spupiafi 
loon dam bak imwugal : ast is ge tid loon lukoptafe 
isen ebeltafa kretsa ke jivot griawir. Inafa mal- 
esturinda kare cadim dere betawer : ini va 
felemoya beza divatoayasa koe ruga voxis varteba 
idulugalon impavantar ; va leskomo is tulwadunol 
trasin koe dremxo is vektas vas benev ok gerlanta, 
fentugalon gralomer. Dadjuga dem blakerafe ge tir 
ke lan katcatum begamus wale naelafu ivamu is 
lentef laksiwak vas mon 70”. Lizukon, va 84” wak 
kaltalar, tulon koe Nunaata is Svalbard tursia is 
Sibira. Geeon, va 60” laksiwak koe Alaska is 
Kamtcatka kaiktalar, Inafa tigira tir aname kotlize 
lentef nael, vaxe Labrador gola. 


Abrotce : 17 - 19 cm- 
Aldo : 45 - 60 g- 
Wiltade : 36 cm. 
Blirugal : 14 tanda is acku 


DADJUGA DEM BLAKERAFE GE 


Kotvisle dadjuga dem blakerafe ce kene bira muvugalon is fentugalon jonvieler, pune va lok ke bloteem koe abdaf drem ok ujiwa zavzasa radimi bulura ke lavok trasir. Avlamason 
abdulanirise gralometeson va vivga, va oral blaganyamason titplatir. Arti vukira vas abic verast, gin abdulanir. Aze gire vukir aze jontikviele akz- Va yon decemoy sulemam rokodayar. 


Takeon, wilt valewon win. Poke levak ( talteon ), va uulaf bruxatum tigis arte pand Koe ruga kote tolonga dem dadjuca dem blakerafe ge va tawayo welmotafo vas tevoy 
wit. Inieem tir pivotiskaf, Abrotce ke oral ke zveri ke Europa is taltefa Sibira tir vas 26 Kk — Ik peroy decemiray rojur lize atoxo tigir, Ino tir suxomacka vanmiae ruxeem. Balemoyo 
31 mm», voxe ke teli ke Amerika is ronefa Sibira vas 31 ik 36 mm-. Aemafo ato beretron kretsafo bak teveaksat zo atoed. Remi 22 vid zo cwad azen arti 


baroya safta oc divtaled. 


Dadjuga dem biakerafe ge tir mielon is afizon tegis ise bak titkraytaraf bartiv cimalestur. Va dik blot trasir kore jortikar ipomdunalam pokeon tigic. Kiren kota zverinda amidon 
sokabdualbar isen tit amidafe aludeve va oral titplatir. 


4T 

SULEM KE NAELAFA LENTEKA 


Valpok 


Aelesu viaku. Idulugalon koe taiga aala is ruga, 
suray dem valpok ( Culicidae ) va ayik is aryon 
moukolap moebidud : tulon koe ronefa Sibira, lana 
otara va 3986 valpok benaykayas va kontan bad 
baroya wexa patayar ! Aryona bezama, i neftima 
( Simulium ), va fortey abdi atoara dere lagulid. Valey 
bata puilesa beza, jontika neftiminda cugote viakusa 
dere tid : kce ruga bad dere baroya wexa, loon 19000 
beza ruzadeyesa va mil kosik zo uldineyed ( vamoeon 
wirapa va ayafa alma do toloy valpok ). Kotbata beza 
tid ke veem dem neftadunol, don dere gubefa nefta. 
Voxen koe naelafa lenteka, sinafu viaku va blira remi 
konaka safta tuvoldrikar. Efe koe durefo sukapaso xo 
vaon leote trasit ; arlize sin en tid ralaku. Ota dem 
katceem tigis koe ruga is taiga aala tir pinafa loon dam 
koe cwafa coyunta voxen kota katca cugote ruldar ; 
neken neftima tid gedrapafa loon dam koe sibirafa 
taiga aala. 


Bak cadimany, cugbat sulemam va tec rujodap 
vamoe uzda is ujiwa tazukad. For ke tokeem atris koe 
lava va intafe tande dere guzekar : koe taltefa Sibira 
arte Ob bost, 3250 valpoktoka fuxe lujorafe metre koe 
ujiwa ke aalafa ruga zo otayad. Tcafo lavaxo dace tid 
dem loote beza ( vas 6000 ik 7000 toka fuxe lujorafe 
metre |! 


Torklita. Batdume sulemap kevu batmana ervolia 
dem puilesa beza giyated, numen batcoba tir me- 
gevasa. Idulugalon lamara ke bedakol gan bezafa tigira 
oku gracera zo nekipid. Voxen valpok va sinka ta jontiki 
zveri gizanudad. Batinde kota prokla isu ipomdunolam 
impavantapad. 


VALPOK : 

- Abrotce : 0.5 - 6 mm- kare katca. 
- Ato : 100 - 300 ato. 

NEFTIMA 

- Abrotce : 1 - 4 mm- 


- Ato : 50 - 20D ato. 

A 


rap 


Divatoara ke valpok, Talteon bezuk ; isteon, milgafa beza toz divlizir ; roneon, va int kotran su tunuyar aze va ridafa kruldera fu bokar. Voldum bezuk ke jontika beza, tel ke valpok tir 
toliziwes ise leve lavèk blir. Va vala solelawesa koe lava. MIIgIk abicedje soblir isen ant valpokya puller abdida atoar. 


Tela logijafa ke bata toloya beza tir valpok, voxen bana tir neftima, Bezaya ke lana Kadara ke neftima. Ticeon, milk va bezukafa anamplekuxa zavzatasa koe lava divi. 
vapoknda va sokra qu ayik vas 0.15 mm- koalmar aze va fortey vas loon toloye  Titeon, taka ke bezuk kosuxedanaf koe diem, isen vasizeon toke ropilkomadana gu 
deriteagrame ba kota pulera mialukon solinpar. Estura vas toloya ok baroya wena toloy imtum zenudas ve ebidura va toram ezes kos lava az malestumb. 

jedion jijar. 


Koe naslafa lenteka, valpok koe ujiwa idulugalon atoed. Batize valpoktoka ke Culicoides 
ox koe lava, dem aaeltrot arte kagaelasa pima. Toka bemotcapason Grupujer voxen 
kalietir pinafe. Toka di kadar bezuk. 

Ca SUTEROT 


Teni bat kuncas afizcek, va askiyina bora wauné. Va 
bata renakurera ( renamakurera ) gu ovarenara al 
gutogutoon lajupartazuká, i gu mana ! larde ova va 
runda vol kereler kiren battan va gunteem ke 
renakurera dene bantan anton sotrasir. 


Kotavaxak dem suterot 


Resielon buluson, lodame Marthe batvielu va jinyona 
pirdara taruter, pune djiar da bak yon diref viel ta 
kiblara va aryono guto pomatá. Abdiplekü, voxe va 
vogara kredá, i va vogara da pu aguntanik vol kalitir 
Raymond Radiguet larde antafa lazavanya artion rojupasa va dostera va 
batyono guto, ede bantan va Marthe en renar, to 
trakura tir da kotcoba gan ine zo nekir, is gan inafe 
puvecke vanpitise sinafe. 


Viele dimdenlaní, pune ko disukera ke gadye fobelí 
da ine gu jinafa yatera ixam al zo givar. Tire ae va 
mecoba gruper ; tokkane co rogrupeyer ? 


« Baix ! Jacques va bata mawa giltavecketer, » 
Marthe al kalir. Ba komodera pu int wan trakü da, ede 
abdi kenibera va kurera under, pune resielon en 
goguzekar arinde darevielon al askir. Luxe jin, betinde 
bata rezatcara co titir, gu inaf Jacques abdiston al zo 
jaxadá : va vidiamielcek koe bata soyutafa mawa 
trakü, koe « jinafa » mawa ! 


Va Direrielon koe vawila va piutebildesik cwe bures va twa icde gracera pitcá. Va ina mbi bulká, 
koucomá edje va arak ko twak ke cinafu polku mimá. Bata diotetca tir opelackafa nume vaon 
gifavé. 


Gracera va olda sedme jin sugdalar da tí renas va Marthe. Roklé. Marthe anton tir yonta ta bata 
binkabema. Wetce kowazdera, grivuteyeson do Marthe va mempera ke nuyuca, to ant re 
djugrivuté aze tuponkatá. Nuyuca kalion fu vanpir mala. 


Bemugal tir poki tena, voxen mayeson wi da jinafa vunguca me di zo pursar beka di zo 
djudivoldá, da va kona piza tenukesa va bata rekola djumé. 


Tre blira dem milyona rieta is wira va antaca, ede kontan lujon vaon djumer, pune metan va 
gomilara ke inyona galpera sokatcalar. Efe va gadye me puidá ; wori va tela coba loeke 
ropuidasa djutrasí. Pula kotviele al tid rejdera tove jin ; Marthe is nuyuca parmon al 
tumerogindenad. Sonkecké da ede va René leon karolá, batcoba opelon tir to kiren ine va 
koncoba ke reila pu jin kimbar. Mejé isen bata kivara va jin dace altokon akolesir viele trakü da 
koe trawuca ke milbemikeem diretandon gire tigití. 


Xakon gu René, va intafa fogra kiewarson doon al walzilí. Acum viele ine deksafe leon dam jin 
dakter da va Henri-IV di zo divoldar, pune dere zo fodivoldá. Va gadye gogivá kiren ine 
karolatar da miv al kalití, abdi twa ke oldagadesik, i abdi twa gorestarsafa num melevdubietena. 


ORETLIK KOE ALTO 


To balemeaviel tir. Direvielon, i udorvielon, ké da gadye koe Paris tigir abdida va gadya walzé. 
Siak va skaltena balemka dene exoma loon dam warzot tubemuar. Azen ken Marne mallaní, lize 
Marthe al kalir da rotir kakeveter. Me tigir.Bexe. Ae kakeveson, jinafa rena va faja co lirder nume 
va gadye azon co di lyumá ; solve nope xefto vinustayaso moi vlardaf is gabentaf vielcek, 
joomason dum fudjeson fu dimdenlaní. Den cin dimlaní grupeson viele lewe gadye gitigir.Kle « 
gruper ». Koe matela gozá, keson da gadye va jin volmiv rozar. Berya amliton vefad.Va koncoba 
diepiled. Tane berye, lulane gan xeftoara, kalir da ko mawa di golaní lize gadye senyer. 


Vinustara ke puda ik dratcera co jupad da co kevié.Coba tir lorotafa. Gadye amlitar ; azon 
mevudeson, ton dace puda lozijnafa dam gubeon, kalir : 


— Kle va tokcoba re xialal ? 


Ikuza va jinaf iteem dum blatglemi me rodivnir nume koe taka felkur. Lent inafa kuranira, va tela 
jinafa nek merotaskisa co rokevü. Voxe kev mana zijnuca gonoxaá. 


— Va coba dirgatal da gonaskí. 


— Volgue, me ware rotuxadal !! Kotviele al iske enide tegil inde djumel. Wan askil !! Ape 
djukuraskitil enide di ireglieté. 


Bak tena ke jotugal, dum ayikya djufolit da ikuza gu kotcoba grikidar. Gadye va ikuza dace me 
erur. Nope inafa vonuca, tí kinokaf gu gelkeugal is stekeugal. Kire pestalé da kalison va betcoba 
fu rotuxadá. < Icle bata rotuxadara va ine tolpozilir !, ~ traku, ~ vieli va warzafa puidera neki. > 
Oke kre volgue, pu int wan djurotuxadá. To va kobara djupaskí, i va kobara cuesisa lion dam 
gozara is milinde iskesa va nuyuca pu swava num dure lotisa va Marthe. Stetá da djulingé voxe 
al me rovekalí. Ware gadye me mekalir, ant ede dene cin wan raveté dumede koe olda co 
raveté, vox dem nuyuca ta lingera. 


Viele gluya men tid delafa, pune tanafa gracera va kakevetca staper nume korik di zo drasur. 
Loon va Marthe trakü, pune leleon vaon trakü. Jinafa swava tegir milinde iteem icde ros ke 
rebava ke mawa sotegir.Loon wir, pune tere mea wir. 

Man volfoliks !Va kobara dace toz karolá. Me al rotuxadá, voldum kivara. 


Viele koncoba divufisa vebar da va Marthe levungon gotrakü, pune reniskon askí, ton kexuca 
satolena gu coba co rotiyisa. « Baix !- unt kali, - mancoba co tiyir listarsafa. Va ilava is moeon 
kenibera belcon me rokiblá. » 


Koncoba va gadye evodar. Twa ke oldagadesik me artnir. Ine va jin taneatomon nyaler, folison 
da va twa al solimpá aze va fastafa warzotara al stetá nume batkane va dalintafa driuca al 
belundá. Ae bata twa me krulder.Al folí da zo divoldayá voxe al roklé. Batdume ba tena ke 
tilderugal gadye va mecoba al gildar viele va twa ke oldapofesik al kazawav. 


Bantel eruyur kase akoleyé, nume va jin tori diretanda di gobendeyer. 


Ti daavaf kire va gadye tere rorwavé ise va pestakaf mekak ke jinafa tigira rotadonemé kire va 
Marthe mea forená neke wetce antaf renanik bagaliaf gu jin torigí. Trabe wan rená. 

ORETLIK KOE ALTO 


Ton bata renadebala tí viele arti tanoy aksat kaiki kazawara va twa kocenkasa va kurera, moni 
acku ke santaneaksat, va ganexa ke Marthe dimdenlanison trasí, i va twa dem bata toza : « Va 
rinafa amlitara vol gildá. Tokdume witison va jin me lanil ? Ape al vulkul da va jinaf gutoeem al 
kiblal ?...» 


Marthe koe J- re soker ; inafa vawila vane titon Marne kuksa tigir. Kot twern va san-toloya garia 
iclo dazanir. Destá da tela inafa tir maneke gijafa. Ae, Marthe koe vegem anton irubar, kiren 
pilkotikeem is guazafa exoma va titak walzilison kopoled. 


Viele ta kielestura artlaní, miel ixam dur. Ant dilk ledam ayaf tisik va tey razdar. Wison va bat 
dilk koafin gan memiltafa teyka dum runta, va firdtoza folí. Azilaf tuvel ke matela tir 
fenkumuyun. Va mana frayera destá. Va mamlesiki aneyá ; me trasí. Tere, vanticlaniyison va 
avlakeem ke rapsay, va ralpa ke ronef sidot djukutazé, lizu puda zo gilded. Guazikya va tuvel 
fenkur : erü lize Lacombe W-ya soker ( Lacombe tir reyolt ke Marthe ): « Ticeon ». Va fogelom 
koe orika ticlaní, ardeotason is tanileweson is kivarson da xaka co sokiyir. Tazé.To Marthe 
fenkur. Ben inafa berga riwe ipé, milinde grupedansas korik divvawayas va bopelawera volins 
gilaskid. Ine vol co gildar.Ape krupter da nuvonagé, kiren abdi kotcoba erú dume « tey tir ». 


— Kiren keson va rin, va tey kum krubinta koe keldega ke bontay al askí, aze keve afiga beliyi. 


Kolanison va mawama wetce bontay dem abico guto is dem storn is tcalistap pibaf dum 
sulemim, i va mawa tuvwepana num nutisa bor, belcon tí kalaf isu vol, inde wenyapizusik wis 
va intafa drunta va rola gaverson kosmar. 


Marthe kene keldega gin senyer, kalizison va reliez kan nornokay, is kalobrason da koni 
ebeltafi ki gu guboy me belcekar. 


— Va dakela ke kruba rotir me albal ? To ikagdikeem va eksa ke intaf pilkot ke Vageexo mu jin 
volmiv al vanburer. 


Marthe va pinta ke int nuparar, koe bata mawa tisa ke jinafa skura. Rotir bata ra va kotak vilar 
volsen ine gildajar. 


Volson. Bat tey va jin felber, isen zo wivé wison da dum jin kotviele ine pester batkrilon 
teyedase, pune bankrilon rwoder. Inafa vumeltafa is gorestafa gexata koe bata govitafi afi 
sedme jin nutir listafa loon dam betviele. Koplewenseson ko bata olkoba, bati afi va varafo po 
vider. Kotvielu illaní, pune miel dur numen va kono guto volins klantá. 


Marthe me grutir rovafe.Koe daava, wan tir gorestafe. 


Jinafa swava pokeon abicabicon tuglagawer, krupté da ine tir amidafe.Re lané da vaon mea 
rená, acum en toz rená. Pestalé da vol ropatavá ike vol roturbé, va betcoba batvielu is ware 
nuve rofiandena gan rena vol rotaskí. Vere pesté lokiewaf. Bata levgafa betawera va vofara ke 
bet artan co jupar : me sonké da tí renas va Marthe. Volson, mbi wazdé da jinafa rena mea tir 
numen nucanya fu ikaplekur. Bat renas siakap jupar da levgon dosté da kotara pestaka co tir 
gomilafa kire va kontan renas va ine co moxar, i va kontan godikis vox me rowis. 


ORETLIK KOE ALTO 


Wori, arcoba gu jinaf ageltucaf pestakeem co gocenkar. Weti konak aksat, kotviele va Marthe 
kakeveyé, jinafa drowigafa rena vol tatceyer da va ine malyedayá, da krupteyé da inafa locoba 
listafa vol tiyid mana, i locoba rumeafa. Re, ede dum ine me trakü, pune arse kiové. Kaiki 
duskuca ke jinyona jugemera, to gan pibuca ke lopofa pestaka zo coé. Pestalé da va betcoba 
abdiplekuyuna mea di rotaskí. Va Marthe toz tarká kire toz rená. 


Kotsielon lani ; dace me djudjia da ine va mawa di nedir, ike ware leon me djumerü inde 
Jacques va cinyono guto al krafiar. Va bata kotabafa aguntara anton jugemé, va alto uzeso 
senyeso poke keldega, ise me rovezeká, kivason da beta zatcara ke jin va kaluca co aloyackar. 


Voxen Marthe va mila mempera grivuter neke ant fogrivuter. Va brunuca ko jinafa vunguca belir. 
Trakur da gan jin me zo renar, nume gestir da gu bat amlitaf bontay fure di zo argá ede va 


mecoba tikisa va jin co askir. 


Stivawev. Va wazdera va kaluca guon maltrakü. 


Poke Marthe kiewepé, laneson da va milcoba miledje trakuv, eke pulvira fotir solovafa, damo unt 
pulvira viele ant tit. Bata amlitara va bata kimtya anzar. To utcoruca co tir ede va goleba 
yoromafa lion dam ewa ok zatca co favé, miledje daboreson da mekara lorukuzafa co krulder. 


Kotvielon ko bata kiewotafa stivara loloon tutitsuyawé, numen Marthe gestir da loloon argawé. 
Pester da djuprogaskirsir enide va jin di deaser. 


Ton stokewes usuk, poke tey djukakeniber. Oken foli da keniber. Va moda yontar enide va 
meem anam jinafa berga plekur, aze divmodeson ton abdaf iteem pu jin kalir da gabenton su 
klokar. Me djupwader. Va inafa rolafa kenibera impavanta nume va inaf usuk isu berga isu 
anteyawes tcoreem pezida, lowe vwalason medivmodatason : voldum jontiktan folid, kotmana 
santara me tid talam ke rena vols tel loriaf talap sovidun gan ske. Jin, cwe, jinafa nuca konover. 
Wori toz piksepe kiren ant rena va roka tove ayikya sogetcar. Va rena co fiandé, - trakü, - vox 
metode kona dikira va Marthe. Ison, seotatason, dace djuprorena, kore dabore. Va Marthe 
jugeme voxe me naru. 


Kotviele batinde keniber, ton taka altogisa va tana jinafa ma, blaganya witison va inafa vola 
koanamana gu tey. Batcoba tir vefara va tey. Lanviele vanlanirsí neke jinafa vola va tela inafa 
me uzar, nume tí dum veel lowe kaiknis va poun seg num koimpan gan zat. Kas batcoba tir rola 
ke zat ok veel ? Kle va jinaf kutceem kev tel inaf almá. Wan itabuder, vox cwe dum kontan 
mekenibes. Kutcá, akoydan gan jinafa pirtuca solve ae to ine va jinafa taka kev art al vanimpar 
viele gu inafa vola al vanpleku ; inaf kutceem bak bopelara loyatkon me co kotcagir. Voxen me 
narü kase zo djugiwar oke doon gowizuwé. 


Oretlik koe alto, ke Raymond Radiguet (4-22 zika ; diza titisa koe diref otuk ) 


Oretlik koe alto : berpot (1923) ke Raymond Radiguet francaf suterotik 
Xanto : Le Diable au corps francavon, kalkotavayano gan Laurent Lermigny, 2017. 
Dotay : Kotavaxak dem Suterot. 


Robelin banliz : https://fr.scribd.com/document/358060704/ 
Oretlik-koe-Alto-ke-Raymond-Radiguet 

KOTAVEXA REFA VAJTOTA 


Refa v 


Tolnafa vajtota 


5 4 2 Toloya dalafa refa vajtotinda, 
tid gulafa tolnafa vajtota (super- 
tanker) remburesa va rilafa tolna 
artu ba naav ke tamava kal bana, 
is bortota vankolana gu kot delaf doleks. Sinafa vonera va tenekara 
va warzafe divtotase ckane al tuadrar. Kiren tolnafa vajtotapa 
batugale zanisa tid pwertarsafa nume va lo molt me rodekolapid. 
Va int grocelon gonekastad aze va bukelta kan stita gotuvlardad 
oke gotukotrad. Mila nuva ta vajara va umava tulon zo uner. 

Krilon winon, bortota vas tolnafa vajtota vektamar ; abrotce 

ke cewa va remburera va cug bor nover. Bat nivaf ak va kaliafa 
basvajara dere noved. 


N Doleks gu bor ke 
vayackayan tazuk zo kobuded 
nume lodrikon zo rovajad 


O Dimfira ke pelaf ital 
va droka ke bebalo vas 
bareaca co rokastar, num 
droka ke remburera va 
doleks, 


O Bebalo va dro ke birafa 
remburera yordapar, Tori 
direkeugal, pakon dimfison 
dim ital bato dro co zo 
rokastatar. Konaka bagalara 
kan ital warzon envan isu 
norisk al zo skud. Ital tid 
kum tianaf toaz vodjun gan 
vusiko is lizin gan melt ta 
cucafa savera va sukara. 
Fenkuson va toaz dum tel 
ke boretca, voy tod. 
bopelawera is zivotccek 
lanote co zo taruteyed 

ajtota 


Globtik Tokyo, tolnafa vajtota 


Les supertankers, qui ont besoin d'une 
étendue de plusieurs kilomètres pour tourner 
ou s'arréter, doivent manceuvrer avec 
précaution dans des eaux aussi fréquentées 
que celles du Pas de Cala 


Pour naviguer en 
toute sécurité, ils sont guidés par satellite, 
radar et autres systémes électroniques, 


Queen Mary, koriktota 


N Tana logijafa tolnafa 


vaitotapa ke tamava, i va 
Globtik Tokyo, vas 483664 
decitor 


O Cewa ke tolnafa vajtotapa 
tir gulon abrotcafa nume tod 
bopelawera drikon rojoawer ; 
mantode tolna anamgimawer 
nume va voyap ko anameda 
nekir. Bopelawera ke Exxon 
Valdez tota bak bareaksat ke 
1989 va krimta ke Alaska kene 
2000 km- fuyur. Vajtota va zalor 
al arjoyayar, me malaskison va 
biraf vertot. 


O Logijafa tolnafa vajtota 
rotid vas loon 400000 decitor, 
dem abrotce vas loon 450 m- 
Va Globtik Tokyo tota gu 

Queen Mary koriktota ke 1936 
vas 81237 decitor. 


Tolna tir benelafa gu witafa tamava 
voxen inafa remburera kan vajtotapa 
rafa dratcera kev anameda 
kaatoer : divmimara va egeba ok razxa 
ko bira va blikapburedopafe egale 
rovonekir. Bopelawera ke Exxon Valdez 
tota grocelon ¡ce Alaska bak 1989 dem 
tolna vas 45 celemoy inoc va biraf 
sulemeem apkayar. Malaskira va 
lofebafa musafa sabegara moe tolnafa 
vajtota voxis gamedas azekos en tir 
vrebafa. 


O Drig ke gamedas azekos 
kan kulirna zo kobligar ise 
yateteson tod walta, va giwas 
ankit dere dadir. 


TELIZ LIWOMBURA 


Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
https://kotava1837481.wordpress.com/2018/ 
08/26/7-familles-en-kotava/ 

Kotavusa virda 


Virda kotavon sanelayana, nuyon is faston 
romalvajana is rorubiana is rotanamzilina. 
Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/14- 
e otuk 12-2023 


Sanegara : Santoleaksat ke 2023. 14 otuk. Ticumasi zveri ke bwaxo, sodisi va 
demakoraf oralap is bruxeem fereon 


3 jonukapaf. Konaka katca va ayafa puda 
Yunkexa is ewava : ewaveem abugaf gu roka ok gruriwed. 


nuyon rotamuzen ok rictayan gan digisik. 


a 


Wegidol is Zeus 


Wegidol, rabateson da jaftolye va int gu noleem abdivodar, djumar nume dere lion roseotar. 
Batdume va Zeus kevlanir aze bliker da in va noleem di kozilir. Voxen Zeus, pan da in va int 
gu ontinaltopo is po me keldaskir ise ware loon galper, osk va loplekura va noleem vewar, 
voxosk va toloyi oblakaki dace gaber. 


Batinde jontiktan warkon is djumason va artan disuked, me vofad da va intaf gunteem 
drasud. 


Kuda ke Aisopos, Miss decemda ( kalkotavaks gan Yurani Andergan ) 


